'Ҳаётдан буткул умидимни узиб қўйганман...' - BBC Uzbek - Forum\n'Ҳаётдан буткул умидимни узиб қўйганман...'\nСўнгги янгиланиш 28 феврал 2013 - 09:50 GMT\nҲиндистон аҳолисининг сони бир миллиарддан ошса, 300 мингдан ортиқроғининг камбағалликда яшаши айтилади. Бу - 70-йиллардан бошлаб 2004 йилгача ночорлар сонини ярмидан кўпроғига камайтиришга эришиш ортидан кузатилаётган рақам:\nҲозир Ҳиндистон аҳолисининг қарийб учдан бир қисми қашшоқликда ҳаёт кечирса, улардан аксарияти қишлоқ ҳудудларида ҳаёт кечиришади. Яъни қишлоқ аҳолисининг ҳар учтадан биттаси сурункали ночорликдан азоб чекади. Шунда ҳам, қишлоқ одамлари орасида қуйи табақага мансублари орасида қашшоқлик ҳоллари ўта юқори экан. Камбағал аҳолисининг аксарияти мамлакатнинг ярим-чўл минтақаларида ҳаёт кечиришади. Сув тақчиллиги ва қурғоқчилик ҳоллари эса, уларнинг деҳқончилик орқасидан кун кўришларини қийинлаштирган. Бундан ташқари, сув тошқинлари ҳам Ҳиндистонда камбағаллар сонининг ортишига хизмат қилмай қолмаган.\nОиласи билан ўта ночорликда кун кечиришини айтаётган Муҳаммад Ҳафизул Ҳиндистоннинг шимолий Биҳар штатида ҳаёт кечиради. Мухбиримиз Маникант Тҳакур улар яшаётган уйга сафар қилиб, бугунги ҳаётлари билан қизиққан:\nМен Биҳар штатида жойлашган Патна шаҳри марказидаги харобазордаман. Харобазор бир бадавлат одамнинг эски қалъаси атрофида жойлашган. Бу ердаги аксарият оилалар қашшоқликда яшашади, эркаклари рекша ҳайдаб ёки ҳаммоллик қилиб, топиб келаётган уч-тўрт танга пулга тирикчилик қилишади. Аёллари эса, кўп ҳолларда бировларнинг уйини тозалаб, овқатини қилиб, шунинг орқасидан эрларига бироз ёрдам қилишади. Харобазордаги бир-бирига тақалиб кетган пастқам кулбалар пахсадан тикланган ёки турли ёғочлардан қўлбола қилиб қурилган. Бу ер ночорлик ва маиший зўравонликлар гирдобига ботган. Мен бугунги ҳаётларини билиш учун маҳаллий яшовчилардан айримларини суҳбатга чорлайман:\nМенинг исмим Муҳаммад Ҳафизул, ота-онам асли қишлоқлик: Улар жуда ёшлигимизда ўлиб кетишган. Тирикчилик илинжида болалар ҳаммамиз ҳар ёққа сочилиб кетдик. Мен бу ерга келдим. Лекин қашшоқ эканим боис, чўнтагимда бир мирим ҳам йўқ. Бошим эса, ташвишга ботган. Ночорлигим сабаб, ҳатто, болаларимни ўқитишга ҳолим йўқ. Кўриб турганингиз мана шу кулба ҳам ўзимники эмас. Оилам билан уни ижарага олганмиз. Шу каталакдек ҳужрада аёлим ва болаларим билан 35 йилдан буён бирга яшайман. Ойига 800 рупий ижара ҳақи тўлайман. Бу - 8 фунт стерлинг дегани. Тирикчилигимизни амал-тақал қилиб ўтказамиз. Буни ҳаёт деб бўлмайди. Аммо бундан ўзга чорамиз йўқ. Тўрт болам бор, тўнғич ўғлимни уйлантирганман. Иккита набирам ҳам бор. Ҳозир шу ўғлим бироз пул ишлаб, ёнимга кирган. Ўзим тикувчилик қиламан. Кунига 50 рупийдан 200 рупийгача ишлашим мумкин. Бу кўп деганда 2 АҚШ доллари дегани. Шу пулга 8 кишини боқаман. Рўзғоримиз амаллаб ўтади. Шунинг учун ҳам, гарданимгача қарзга ботиб кетганман. Чунки олган қарзни фоизи билан қайтаришни айтинг. Шу сабаб, қарзларим чўзилгандан чўзилиб кетган. Кети кўринмайди. Ҳаётдан буткул умидимни узиб қўйганман. Ҳеч нарса кутмайман ҳам. Қарзимни тўлолмаганим учун, Ўлдираман, деган таҳдидларни айтмайсизми?..Ўз жонингга қасд қилгинг келиб кетади. Лекин оилангни ўйлайсан. Чидашдан ўзга чоранг қолмайди. Мен кўплаб ҳукумат идорларига бош уриб бордим. Аммо ҳеч ким қиё ҳам боққани, ёрдам ҳам бергани йўқ. Агар озгина кўмак беришганида оёққа туриб кетардик. Маҳаллий мулозимларнинг бир-икки юмушларига текин қарашиб ҳам бердим, хизматларини қилдим. Аммо инобатга олишмади – менга иш беришмайди. Ишсиз бўлганингдан кейин шўринг ҳам қуриркан...Хотиним аввал бировларнинг уйидаги хизматини қилиб, овқатини пиширарди. Ҳозир бу ҳам йўқ. Болаларимизни жуда катта қийинчилик била катта қилаяпмиз. Ўқитишга пулимиз йўқлигидан еттини ҳам тугатиша олгани йўқ. Уларнинг олий таҳсил олишларини қанчалик истардим. Ҳаммасига пул керак. Бир қарз олсам, тўлашимга уч-тўрт йил кетади. Шунчалик қашшоқ эканимга қарамай, ҳукуматнинг ёрдам дастурига ҳам тушолганим йўқ. Чунки қўлимда қашшоқлигимни исботловчи ҳужжат йўқ. Мен неча маротабалаб лозим формаларни тўлдирдим. Аммо биров эътибор бергани йўқ. Бунга бунга мулозимлар барчасининг порахўр бўлиб кетишгани сабабми, билмадим. Ота-онамдан ҳам ҳеч нарса қолмаган. Сотиб, тирикчилик қилай десам, бирор бир мол-мулким йўқ.\nЖияни: Ҳаётимиз жуда оғир. Тўрт танга пул топиш учун дуч келган юмушни қиламиз: - сабзавот ҳам сотамиз, одамларнинг уйларини ҳам тозалаймиз, ҳаммоллик ҳам қиламиз, ҳеч қандай ишдан қочмаймиз. Доимий даромад манбаимиз йўқ. Агар ўз тижоратимизни бошлашимиз учун ҳукумат озгина маблағ берганида эди, жуда яхши бўларди. Лекин шу пайтгача улардан ҳеч қандай ёрдам ололганимиз йўқ. Уйимиздаги ҳамма қатори мен ҳам мактабни тугатолмаганман. Ҳаммасига айбдор – ҳукумат. Чунки улар бизнинг муаммоларимиздан бохабар бўлишлари, кўришлари керак. Аксинча, бойлар янада бойиб кетаяпти, қашшоқлар эса, куйин сайин ночорлашиб...Бойлар бизни менсишмайди, ҳатто, одам ўрнида кўришмайди. Биз яхши ҳаётга умид ҳам қилмай қўйганмиз. Нимамиз борки, умид қилсак...Фақат осмонўпар бинолар ва бойваччаларга қараб ҳавас қиламиз, холос. Бошқа чорамиз йўқ. Ночорлик – жиноятчиликнинг урчиши, ароқхўрлик ва бангиликка сабаб бўлмоқда. Яъни бизнинг ҳаётимиз ва муаммоларимиз ортидан ҳам кимлардир бойиб бормоқда. Яқин-атрофимизда бирорта ҳам мактаб йўқ, болаларнинг ҳаммаси бекорчиликдан кўча боласи бўлиб кетишган, шу боис, ўзларини ҳамма балога уришади.\nФарзона хотин (рафиқаси): Ҳаётимиз жуда оғир. Мен хизматкорлик ҳам, ошпазлик ҳам қилганман болаларимни боқиш учун. Кунига фақат бир маротаба ичиимизга иссиқ киради, холос. Бир тийин ҳам асраб қўйолмайман. Топган пулимиз топган кетади.\nМуҳаммад Ҳафизул: Ҳаётимда лаззат нималигини билмайман, ҳатто, байрамлар ҳам бизга татимайди. Бунга сабаб - қашшоқлик. Хаста бўлсак, ҳаётимиз бундан баттар бўлади. Ҳаётим яхши томонга ўзгаришига умид қилмайман.\nМухбиримизга кўра, бу –Ҳиндистондаги миллионлаб қашшоқлар ҳикояси.\nСўнгги йилларда Ҳиндистон иқтисоди жадаллик билан ривожланаётган эса-да, қашшоқ аҳолисининг мамлакат молиявий ресурслари ёки йирик ширкатлар ҳиссаларига имкониятлари йўқ. Ночорлар орасида саводсизлик даражаси ўта юқори, тиббий ва турли ижтимоий хизматлардан деярли мосуволар. Қишлоқ ҳудудларига замонавий технология кириб келмаган. Ишсизлик даражаси ўта юқори. Ички муҳожирлик ниҳоятда кучайган. Ҳинд ҳукумати қашшоқлар ҳаётини бироз енгиллатиши мумкин бўлган кичик тадбиркорлик лойиҳаларига энди, энди эътибор қаратмоқда. Би-би-си Ҳинд Хизмати муҳаррири Ражеш Приядарши Ҳиндистонда қашшоқлик билан боғлиқ муаммо нега ҳануз ўз долзарблигини йўқотмаётгани сабабларини қуйидагича изоҳлайди:\nЖАВОБ: Ҳиндистонда ҳануз кенг қулоч ёйган камбағаллик муаммосининг асосий сабаби - мамлакат бойликларининг нотенг тақсимоти билан боғлиқ. Барча бойлик мамлакат аҳолисининг бир ёки икки фоизи қўлида тўпланган. Агар, таъбир жоиз бўлса, бугун бойлар янада бойиб бормоқда, камбағаллар эса, янада қашшоқлашиб бормоқда.\nСАВОЛ: Сизнинг назарингизда Ҳиндистонда нега бу каби вазият шаклланган?\nЖАВОБ: Бунинг сабаблари кўп. Ҳиндистон ҳукумати 1992 йилдан бошлаб ривожланишнинг капиталистик либераллашув йўлини танлади. Ва бунинг ортидан, ҳукумат ижтимоий таъминот тизимидан аста-секинлик билан воз кечмоқда. Ушбу тизим аҳолининг камбағал қатламини махсус дўконлар ёрдамида зарур озиқ-овқат маҳсулотлари билан таъминлашни кўзда тутарди. Энди эса, ҳукумат ҳаммани боқиш ўзининг вазифаси эмаслиги, бунинг ўрнига, одамлар ишлаб, ўзларини боқа олувчи иқтисодни яратиш истагида эканини айтмоқда. Шунинг учун ҳам, Ҳиндистон ҳозир ўзига хос ўтиш босқичини бошдан кечирмоқда. Марказлашган иқтисоддан тўлиқ капиталистик шаклидагисига ўтмоқда. Бу жараён эса, ўзига хос қийинчиликлар, мушкулотлар билан кечмоқда.\nСАВОЛ: Бу энди аҳолининг бойишига хизмат қилаяптими ёки қашшоқлашувига?\nЖАВОБ: Ҳиндистон ҳукуматининг айтишича, камбағалларнинг сони камайиб, одамлар бойиб боришмоқда. Мулозимлар ўртача миллий даромад миқдори ҳам ортиб бораётгани, олиб бораётган сиёсатлари тўғри эканини таъкидлашади. Аммо мамлакат кўлами ва аҳолиси сонининг қанчалик кўплиги назарда тутилса, бу - уммонга бир томчи...Чунки агар аҳолининг бир неча фоизи қашшоқ, дейдиган бўлсак ҳам, бу - Ҳиндистон мисолида бир неча миллион кишини англатади. Худди шунинг учун ҳам бугун Ҳиндистон аҳолисининг катта қисми қашшоқ десак, муболаға бўлмайди.\nСАВОЛ: Шундай экан, Ҳиндистон ҳукумати уларнинг оғирларини енгил қилиш учун бирор бир махсус дастурларни йўлга қўйганми?\nЖАВОБ: Тўғри, ҳукумат бир қанча дастурларга қўл урган. Агар бу хусусда вазирларга мурожаат этсангиз, қишлоқ аҳолисини иш, уй-жой билан таъминлашга қаратилган давлат барномаларини амалга ошираётганликларини айтишади. Лекин амалда уларнинг барчаси коррупцияга ботиб кетган, тўғри бошқарилмайди, лоқайдона муносабат қилинади ва кучли сиёсий истак-хоҳиш ҳам йўқ. Ҳукумат эса, кўпроқ мамлакатнинг йирик шаҳарларида яшовчи ўрта табақанинг сўзига, эҳтиёжларига қулоқ тутади. Агар улар кўчага чиқиб, ниманидир талаб этишса, ҳукумат буни бир неча соат ёки бир куннинг ўзида ҳал этади. Худди шундай манзарада аҳолининг камбағал қатлами ўзини ҳукуматнинг эътиборидан буткул четда қолгандек ҳис этади.\nСАВОЛ: У ҳолда ана шу камбағал аҳолининг бу каби вазиятга муносабати қандай? Уларнинг орасида бугун қандай кайфият ҳукмрон?\nЖАВОБ: Мамлакат камбағал аҳолисининг орасида ҳафсаласи пир бўлганлик, норозилик туйғулари кенг тарқалган. Бу Ҳиндистонда кечаётган турли намойишлар кўринишида ҳам акс этади. Лекин, шу билан бир қаторда, аҳоли орасида яхши кунга бўлган умид бор. Яъни камбағал аҳоли буткул умидсизликка тушиб олмаган. Қуйи ўрта табақа ва қуйи табақага мансуб одамлар вақти келиб, ўз аҳволларининг ўнгланишига ишонишади. Иқтисодий шароитларини яхшилаш учун қўлларидан келганча ҳаракат ҳам қилишмоқда. Кичикроқ бўлса ҳам, иш топиш умидида катта шаҳарларга кетишмоқда. Минглаб қашшоқлари эса, ҳар куни фақат қоринларига қандайдир егулик топиш илинжида Деҳли, Мумбай ва Бангалорга боришади. Аммо бу - осон иш эмас. Бошқа томондан, мамлакатда инфляция даражаси ҳам юқори.\nСАВОЛ: Шундай бир вазиятда уларнинг аҳволларини енгиллатиши мумкин бўлган самарали чораларни, дейлик, сиз нималарда кўрасиз?\nЖАВОБ: Биласизми, бунинг учун Ҳиндистонда ҳамма нарса мавжуд - сиёсат, ҳукумат тизимлари...Аммо улар амалда тўлиқ ҳаётга тадбиқ этилмаяпти. Камбағалликни аритиш учун ҳукумат янада қатъият ва самарали иш олиб бориши тақозо этилади, назаримда.\n'Мен қизларимни 3 АҚШ долларига сотганим йўқ...'


ДУШАНБЕ – «Ислом давлати» сафига (ИД) қўшилган тожик полковнигининг акаси ўтган йил охирида Тожикистон жазони ижро этиш тизимидаги лавозимини тарк этган. Бу ҳақда «Озод Европа/Озодлик радиоси» душанба, 5 март куни Тожикистон ҳукуматидаги манбага таяниб хабар қилди.\nТожикистон Ички ишлар вазирлигининг махсус кучлари – ОМОНнинг собиқ қўмондони, 42 яшар полковник Гулмурод Ҳалимов 2015 йилда ғойиб бўлган ва кейинроқ, ИДнинг Яқин Шарқда тасвирга олинган ташвиқот видеоларида кўриниш берганди. У 2016 йилда ИДнинг «уруш вазири»га айланган эди.\nГулмурод Ҳалимов бир неча ой дом-дараксиз кетган бўлса-да, Тожикистон ҳукумати унинг Мосул (Ироқ) шаҳрида ҳалок бўлгани ҳақидаги маълумотларни тасдиқлай олмаган.\nУнинг акаси, подполковник Саидмурод Ҳалимов 2017 йил охирида ўз лавозимини тарк этган. Адлия вазирлиги расмийсига кўра, унинг истеъфоси шу кунгача оммага ошкор қилинмаган эди.\nҲалимов октябр ойида Тожикистон суди унинг икки биродари ва жиянини турли муддатларга қамоқ жазосига ҳукм қилиши ортидан истеъфога чиққан. Судланувчилар ўтган йил июль ойида Афғонистонга ўтиб, у ерда ИД сафига қўшилишга уринганликда айбланган. Хатлон вилоятининг Восе туманида махсус кучларнинг қўлга олиш операцияси чоғида Ҳалимовларнинг бошқа тўрт нафари ўлдирилган эди.


21:38 / 10.07.2015\nTelegram мессенжери катта миқёсдаги DdoS-ҳужумларга учради, бу ҳужумлар оқибатида мессенжернинг бутун дунё бўйлаб ишида қисқа муддатли носозликлар келиб чиққан. Бу ҳақда хизматнинг твиттер-аккаунтида маълум қилинди.\nTelegram асосчиси Павел Дуров бу ҳужумларда ўз рақобатчиларини айблади, бироқ мессенжер АҚШ махсус хизматларининг эътиборига тушгани сабаб бу ҳужумлар уларнинг иши бўлиши ҳам мумкин. Экспертларнинг фикрича, хизматнинг келажаги унинг жорий ҳужумларга барқарорлигига боғлиқ бўлади.\nҲужум ҳақидаги биринчи хабар Москва бўйлаб соат 14:21 да жўнатилган. Хабарда ҳужум оқибатида Ҳиндистон ва Жануби-Шарқий Осиё фойдаланувчилари уланишда муаммоларга келишлари мумкинлиги айтилган.\nКейинроқ ҳужумлар миқёси катталашиб, айни пайтда хизматга уланишдаги муаммолар бутун дунё бўйлаб кузатилмоқда.\nХизмат твиттер орқали ҳужумни бартараф этишда PCCW Global ва Cable&Wireless Comms лардан ёрдам беришни сўради.\nАйни пайтда Telecom Italia муаммони бартараф этишда ёрдам бермоқда.\nҲамма фойдаланувчилар ҳам ушбу муаммога дуч келаётганлари йўқ. Баъзи жойларда хизматнинг барча функциялари: хабар юбориш ва бошқа хизматлар нормал ҳолатда ишламоқда.


00:26 / 15.03.2019 8539\nЯпониялик Эмма Харука Ивао “Пи” сонини 31 трлнта рақамгача ҳисоблаб янги дунё рекордини ўрнатди. Аввалги рекорд Питер Труэбга тегишли бўлиб, бу рекорд 2016 йилда ўрнатилган ва 22 трлнта рақамдан иборат бўлган.\n14 март бутун дунёда “Пи” сони куни сифатида нишонланади. Гап шундаки, АҚШда саналарни ёзиш тизимида (ой/кун/йил) 14 март 3/14 каби ёзилади, яъни “Пи” сонининг илк рақамлари – 3.14 билан бир хил кўринишга эга.\nЭнг машҳур математик константалардан бири бўлган “Пи” сони исталган айлана узунлигининг унинг диаметрига нисбатига тенг бўлиб, адоғи йўқ чексиз давом этувчи қийматдир. “Пи” сонининг барча рақамларини ҳисоблаб чиқиш мураккаб иш бўлиб, математиклар бу вазифа устида анчадан бери бош қотирадилар. “Пи” сони катта амалий аҳамиятга эга: у муҳандислик, физика ва бошқа соҳаларда кенг қўлланади.\nGoogle компаниясида ишловчи Эмма Харуканинг айтишича, “Пи” сони “сеҳри” уни ёшлигидан ўзига тортиб келган. У “Пи”нинг янги қийматини топиш учун компания булутли сервисидан фойдаланган.\nУнга ҳисоб-китоблар учун 170 терабайт маълумот ҳамда 121 кун талаб қилинган. Аёл келгусида бу рекордини янгилашга уриниб кўришга ваъда берди. “Пи сонининг чеки йўқ ва мен янада кўпроқ рақамларни топишни истардим”, деб айтган рекордчи.\nGoogle’да таъкидланишича, кимдир “Пи”нинг янги қийматини айтиб чиқмоқчи бўлса, унга 332064 йил керак бўлади.


Жавлон Гусейнов нега айнан Индонезия клубига ўтди?\n22 январь, 2019, 19:23\nУ яна легионерга айланди.\nЎтган йили ОКМК клубининг Ўзбекистон Кубогини қўлга киритилишида катта ҳисса қўшган ҳимоячи Жавлон Гусейнов жамоасини ўзгартиришга қарор қилди. Хабарингиз бор, Олмалиқ клубига Миржалол Қосимов бош мураббий этиб тайинланди. Шундан кейин таркибда сезиларли ўзгаришлар бошланди ва ўтган йилги таркибдан бир қанча футболчилар кетишди ва Гусейнов ҳам улардан бири. Эътиборлиси, ушбу ўйинчи фаолиятини юртимизда эмас, балки Индонезия чемпионатида давом эттирадиган бўлди. Шу мақсадда куни кеча унинг ўзи билан боғланиб, клубдан кетиши ва янги чемпионатга кўчиб ўтиши ҳақидаги масалалар бўйича ўз фикрлари билан ўртоқлашди.\n- Менга Малайзия жамоасидан ҳам таклиф бўлганди. Аммо уларнинг таклифи у қадар аниқ ва жиддий бўлмади. Улар аввало мени кўрикдан ўтишимни исташди. Аммо бу таклифни кўриб чиқишни истамадим. Индонезия вариантига рози бўлганимнинг боиси шундаки, кўпроқ молиявий томони муҳим роль ўйнади, буни яширишнинг кераги йўқ. Шундан кейин янги клубим ҳақидаги маълумотларни ўргандим. Хуллас, уларнинг таклифи мени қониқтиргани учун бирга ҳамкорлик қилишга рози бўлдим. Билишимча, «Пусаманиа Барнео» ўзига тўқ клуб экан. Ҳозирча Индонезия чемпионатида ўртамиёна клублардан бири ҳисобланади. Лекин бу йил уларнинг асосий мақсади ОФК Кубоги йўлланмасини қўлга киритиш эканлигини айтишди. Бу ҳақда менга клуб президенти маълум қилди. Биз аниқ мақсад учун курашамиз.\nИнтервьюнинг тўлиқ матни билан қуйидаги ҳавола орқали танишиб олишингиз мумкин>>>\nИндонезия чемпионатида ҳам мавҳумлик. Жавлон Гусейновнинг маоши эса камайтириладими...ми?


Huawei «International House» лицейига «Smart Class» совға қилди\n“Smart Class” ечими компания учун янги йўналиш бўлиб, унинг ёрдамида ўқувчилар интерфаол режимда ўқитувчи билан уланиши ва ҳам умумий, ҳам индивидуал вазифалар олиши мумкин. Бундан ташқари, синф видео-конференция тизими билан жиҳозланган бўлиб, лицей ўқитувчилари ва ўқувчиларига чет эллик маърузачилар ва мутахассислар билан масофадан туриб тажриба алмашиш имкониятини беради. Келгусида лицей раҳбарияти ушбу ечимнинг технологик имкониятларидан фойдаланган ҳолда он-лайн видео-дарслар ташкил этишни режалаштирмоқда. Таъкидлаш зарурки, “ақлли подиум” ва “ақлли доска” каби ечимларга эга ушбу «Smart Class»нинг муқобили Марказий Осиёда йўқ.\nЛойиҳанинг асосий мақсади – таълим муассасаларига замонавий технологияларни жорий қилиш ва ўқув жараёнини янада такомиллаштиришдан иборат. “Ақлли ечимлар”нинг муаллифлари билимларнинг ягона электрон базасини яратишни таклиф қилишяпти. Ахборот-коммуникацион технологиялардан фойдаланган ҳолда у Ўзбекистоннинг барча ҳудудларида ишлайди ва мамлакат таълим тизимини янада юқори даражада ривожлантиришга хизмат қилади.\n- “Huawei компанияси таълим тизимини глобал кўламда ривожлантириш бўйича катта тажрибага эга ва дунёнинг 150 дан зиёд университети билан ҳамкорлик қилади. Хусусан, Ўзбекистонда Huawei 164 та объектда, шу жумладан олий ўқув юртларнинг 1000Mb (Gigabit Ethernet) тезликда магистрал тармоғига уланган йирик факультетлари ва уларнинг филиалларида «Электрон таълим» (Е-Learning) бирлашган ягона тармоғини яратиш ташаббуси билан чиққан. Ушбу тажриба бизга мижозлар талабини яхшироқ тушунишга ва таълим сифати, самарадорлигини ва ёш иқтидорларни ўқитиш даражасини ошириш учун коммуникацион ускуналарни такомиллаштиришга ёрдам берди, - дейди компаниянинг Ўзбекистондаги бош директори Ван Пэн.\nАйтиш жоизки, «smart» технологиялари асосида Huawei компанияси 2016 йилда ТАТУ қошида HAINA авторизацияланган академиясини очган, ҳар йили телекоммуникациялар бозори талабидан келиб чиккан ҳолда, уни 200 дан ортиқ мутахассислар битириб чиқиши режалаштирилмоқда. Мазкур йилнинг бошида компания томонидан хитой тилини ўқитишга ихтисослаштирилган 59-сонли ўрта таълим мактабига илк «Smart Class» совға қилинганди. Навбатдаги «Ақлли Синф»ни Huawei “International House” лицейида ўрнатмоқда.\n-Ушбу «Смарт синфни» лицейимизга берилиши биз учун катта масъулият. Мақсадимиз келажак авлодга, лицейимизнинг ёш истеъдодларига энг янги технологиялар ёрдамида янада кўпроқ ютуқларга эришиш ва ўз билимларини жаҳон стандартлари даражасида ривожлантириш мумкинлигини кўрсатишдан иборат. Биз Huawei компаниясининг энг замонавий технологиялари кўмагида таълимнинг транспарент тизимини киритиш ва маълумотлар базасини яратишни кўзда тутмоқдамиз. Шунда лицейнинг ҳар бир ўқувчиси узоқдан туриб ёки тармоқ ичида лицейнинг академик тақвимига киритлган у ёки бу фанни чуқурроқ ўрганиши мумкин. Бундан ташқари видео-конференция тизими ёрдамида биз халқаро миқёсга чиқишни ҳамда ўқувчиларимизга масофадан таълим бериш учун чет эллик маърузачилар ва мутахассисларни таклиф этиш ниятидамиз, - деди International House лицейининг директори Алишер Тиллаев.\nКелгусида лицей раҳбарияти ушбу ечимнинг технологик имкониятларидан фойдаланган ҳолда он-лайн видео-дарслар ташкил этишни режалаштирмоқда. Таъкидлаш зарурки, “ақлли подиум” ва “ақлли доска” каби ечимларга эга ушбу «Smart Class»нинг муқобили Марказий Осиёда йўқ.\nHuaweiнинг «Smart Class»и бу ўзига хос платформа бўлиб, «Zenitar» маҳаллий компанияси билан биргаликда яратилган замонавий технологияларнинг ягона комплекс тизимга бирлаштирилганидир. Ушбу синов лойиҳаси International House лицейида муваффақиятли ишга туширилса, келажакда Олий ва ўрта махсус таълим ва Халқ таълими вазирликлари кўмагида «Smart Class» концепциясини бутун Ўзбекистон бўйлаб кенг кўламда ишга тушириш кўзда тутилмоқда.\nФото: Паралимпиячиларга совға қилинадиган Malibu автомобиллари ўз соҳибларини кутмоқда\nқилди совға лицейига Smart International Huawei House Class


“МИТТИ ҚУШЧА”НИНГ БУЮК ПАРВОЗИ\nМАШАҚҚАТЛИ БОЛАЛИК ВА МАШҲУР ЛАҚАБ\n1933 йилнинг 28 октябрь санасида Бразилиянинг Рио-де-Жанейро штати яқинидаги Пау-Гранде қишлоғида истиқомат қилувчи Амаро ва Мария Каролиналарнинг кўп болали оиласида бешинчи фарзанд дунёга келди. Чақалоқда туғма ногиронлик белгилари бир талай бўлиб, чап оёғи ўнг оёғидан калта, бундан ташқари ғилайлик, умуртқа суяги нотекислиги ва тос суякларининг бирлашиб кетиши сингари камчиликлар бор эди.\nФутболчи ёшлигида ҳиндулар шевасида гарринча, деб аталувчи митти тропик қушчани овлашни ғоят хуш кўрарди. Боз устига, бразилиялик иқтидор уларнинг сайрашига тақлид қилишни қойиллатарди. Хуллас, Гарринча лақаб бўлиб, футболчига ўз опаси - Терезанинг сўзларидан кейин “ёпиштирилган”. У шундай деганди: “Сен шунчалик кўп қуш тутасанки, яқинда ўзинг гарринча бўлиб қолишинг мумкин...”\nГарринча улғайган сари футболга қизиқиши ошиб бораверди. Бир талай жисмоний камчиликларга эга бўлган содда болакайнинг дунёдаги ягона овунчоғи футбол эди. Ўқишлари ҳам ҳаминқадар бўлган болакай мактабни зўрға тугатгач, кун ўтказиш учун шаҳардаги текстиль фабрикасига ишга киради. Фабриканинг футбол жамоаси эса Мануэл ўз иқтидорини намоён этиши учун яхши имконият берди. Корхона футболчиси спортдаги маҳорати боис тез орада тилга тушади.\nБу ерда жуда чиройли ўйин намойиш этаётган оқсоқ болакайни “Ботафого” жамоасининг собиқ ўйинчиси Арати кўриб қолади. У ёш футболчи кўрсатаётган ажойиб ўйиндан завқланиб, унга кийим ва бутса олиб беради ва “Ботафого” клубига кўрикка етаклаб боради.\n“ЖОАН ХАФА БЎЛМАЙДИ”\n1953 йилнинг ёзида Гарринчани “Ботафого”нинг асосий кўригига олиб келишади. Ўйингоҳ ўртасида елкаси оғиб турган, гавдасини бир томонга ташлаб-ташлаб юрадиган йигитчани кўрган футболчилар ва мураббийлар орасида кулги кўтарилади. Чунки улар даставвал Гарринчанинг чиндан ҳам кўрик учун келганига ишонишмаган, буни ҳамкасбларидан бирининг ҳазили деб ўйлашганди.\nОхири бунинг ҳазил эмаслигини билган жамоанинг бош мураббийи Жентил Кордозо ўзини кулгидан тийиб, ўша пайтда клубда тўп сураётган ва Бразилия термасининг асосий ҳимоячиси саналган машҳур Нилтон Сантосга болакайни синаб кўришни буюради.\nНилтон майдонга тушгач, тўпни Гарринчага ташлаб беради ва ундан ҳунарини кўрсатишни сўрайди. Қаршисида машҳур ҳимоячи турганини билмаган Гарринча тўпни Сантоснинг оёқлари орасидан олиб ўтиб, олдинга ташланади. Гангиб қолган ҳимоячи ишқибозлар қийқириғи остида майдонга қулайди. Гарринча эса унинг ортидаги барча футболчиларни бирма-бир алдаб ўтиб, дарвозага гол уради. Дунёнинг энг зўр ҳимоячиси бу сафар ҳеч нарса қила олмайди.\nСинов тугагач, клуб мутасаддиларидан бири Гарринчага ҳазил аралаш:\n- Нега ундай қилдинг, ахир у жаноб Сантоску. Хафа бўлиб қолса, сени клубга олмаслиги мумкин, - дейди.\nГарринча эса ҳар доимгидек соддалик билан:\n- Мен қайдан билибман, ахир Пау-Грандедаги Жоан исмли ҳимоячини ҳар сафар шунақа қиламан, у ҳечам хафа бўлмайди-ку, - деб жавоб қайтаради.\nМана шу жавобдан келиб чиқиб, Бразилияда Гарринчага қарши майдонга тушган барча ҳимоячиларни “Жоанлар” деб аташ урфга киради. Ҳатто кейинчалик Сантос ҳам Гарринчанинг катта футболдаги биринчи “Жоан”и бўлганлиги учун фахрланишини айтади.\nХуллас, шундан сўнг йигитча жамоага қабул қилинди. “Халқ қувончи”, Бразилия қаҳрамонига айланган Гарринчанинг спортдаги фаолияти шу тарзда бошланади.\nГАРРИНЧАНИНГ ПАУ-ГРАНДЕЧА ЎЙИНИ\nОрадан тўрт йил ўтиб Гарринчанинг шуҳрати Бразилия бўйлаб ёйилди. Терма жамоага таклиф этилди. Аслида эса унинг терма жамоага таклиф этилишини журналистлар ва мухлислар талаб қилишар, лекин мураббийлар хоҳлашмас ва барча ўйинларда уни захира ўриндиғига “михлаб” қўйишарди. Мураббийларнинг бундай қилишига асос ҳам бор эди. Чунки Гарринча ҳеч қачон мураббийларнинг кўрсатмаси билан чегараланиб қолмас, майдонда ўз билганича, ўзи хоҳлагандай ўйин кўрсатарди.\nҚолаверса, натижанинг қандай бўлиши ҳам уни қизиқтирмасди. Унинг бутун борлиғига сингиб кетган ўз футболи бор ва майдонда жонини бериб ана шу футболни ўйнарди, холос. Аслида Гарринчанинг машҳурлигига ҳам, футболни тарк этиши-ю, ҳеч кимга айланиб қолишига ҳам, кўплаб оламшумул ғалабаларни қўлга киритган даҳонинг хору зорликда вафот этишига ҳам унинг ана шу ўйини, футболни бутун борлиғи билан севгани, ундан бошқа ҳеч нарса ҳақида ўйламаганлиги ва футболсиз яшай олмаслиги сабаб бўлди.\nУ жаҳоннинг энг номдор ўйингоҳларида ҳам Пау-Грандедаги ўйинидан чиқиб кета олмасди.\nБразилиянинг Коста Рика терма жамоаси билан ўртоқлик учрашувидаги воқеа кўп бор эсланади. Учрашув охирларига келиб, ҳисоб 1:1 эди. Бразилияликлар мураббийи шогирдларининг тезроқ гол уришини кутарди. Ўзининг навбатдаги рейдларидан сўнг Гарринча дарвозабон билан яккама-якка чиқади. Лекин тўпни дарвозага тепмайди. Орқага қайтиб, яна ҳимоячиларни алдашга киришиб кетади ва яна дарвозабон қаршисига чиқади. Яна тепмайди. Ҳамма ҳайрон. Мураббий асабийлашган. Ниҳоят учинчи мартасида у дарвозабон оёқлари орасидан тўпни дарвозага киритади. Учрашувдан сўнг берилган мураббийнинг табиий саволига:\n- Нима қилай, дарвозабон оёқлари орасини очмади-да. Мен унинг оёқлари орасидан гол урмоқчи эдим, - деб жавоб беради.\nБразилия чемпионатидаги яна бир ўйинда эса тўп билан “финт” қилаётган Гарринча майдон ташқарисига чиқиб кетиб қолади. У ҳимоячиларни шу қадар чиройли тарзда алдаб ўтиб борардики, футболчининг алдамчи ҳаракатларини охиригача кўриш илинжида ҳакам ўйинни тўхтатмайди.\nҲа, у шунақа эди. Уни ҳамма яхши кўрарди. Лекин мураббийлар эмас. Чунки уни қолипга солиб бўлмасди. У Пеле каби ҳар соҳада мукаммалликка интилмасди. Унинг ўз футболи бор эди ва фақат шу футболни ўйнарди. Зарба бериш керак бўлса бермасди, югуриш керак жойда тўхтаб, ҳимоячини кутарди, майдонда мўъжиза яратарди. Айнан унинг бетакрор ўйини мухлислар қалбини жунбишга келтирарди.\n“FAIR PLAY” - ГАРРИНЧАНИНГ “ЖЕНТЛЬМЕН”ЛИГИ\nҲозирда мухлисларнинг олқишига сазовор бўладиган “Fair Play”, яъни ҳалол ўйин қоидасининг пайдо бўлиши ҳам Гарринча билан боғлиқ. 1960 йилнинг 27 мартида “Маракана” стадионида “Флуминенсе” ва “Ботафого” жамоалари ўзаро куч синашган. Майдон эгалари ҳимоячиси ўз дарвозаси яқинида Гарринча билан курашда қоқилиб, йиқилади. Дарвозабон билан бирга-бир вазиятга чиққан Гарринча эса орқасига қараб, рақиб ҳимоячисининг майдонда букчайиб ётганини кўради ва дарвоза ёнида тўхтайди. Тўқсон тўққиз фоиз голлик имкониятда турган бўлишига қарамай, тўпни майдон ташқарисига тепиб юборади. Йиқилган ҳимоячига ёрдам кўрсатилгач, рақиб томон тўпни майдон ташқарисидан ўйинга киритади. “Флуминенсе”нинг ўйинчиси Гарринчанинг одамгарчилигидан шу қадар тўлқинланиб кетган эдики, у аут ташлаётиб, яна тўпни Гарринчанинг оёқлари остига отади.\nЎшандан буён бу анъана Бразилия, сўнгра бутун жаҳон футболида ёзилмаган қоидага айланди.\nИККИ КАРРА ЖАҲОН ЧЕМПИОНИ\nБошқа мураббийлар каби Бразилия терма жамоасининг ўша пайтдаги бош мураббийи Феола ҳам Гарринчанинг ёш боладек қилиқларидан қанчалик асабийлашмасин, барибир ён беришга мажбур эди. 1958 йилги жаҳон чемпионатида Гарринча шундай ўйинлар кўрсатдики, мухлислар унинг ўйинларидан завққа тўлишди.\n1962 йилда ўтказилган навбатдаги жаҳон чемпионатида эса Гарринча қаҳрамонга айланди. Чемпионатда Пеле иккинчи учрашувдаёқ оғир жароҳат олиб, таркибдан чиққанди. Оқибатда жамоада асосий масъулиятни Гарринча ўз зиммасига олди. Айниқса, Англияга қарши кечган баҳсда Мануэл мўъжиза яратди: у барча ҳимоячиларни, улар якка бўлса ҳам, икки-уч киши бўлса ҳам, алдаб ўтди ва битта голга ҳаммуаллифлик, иккита голга муаллифлик қилди. Бразилия иккинчи марта чемпион бўлди, газеталар эса “Дунёнинг энг яхши ўйинчиси Пеле эмас, Гарринча” деб ёзишди. У ҳақда “Халқ қувончи” деб номланган фильм суратга олинди.\nГарринчанинг майдонда қанчалик омади чопмасин, ҳаётда бунинг акси эди. Дунёнинг энг зўр ўйинчиси бўла туриб, пулга зориқиб юрган вақтлари бўларди. Фақатгина томошабинлар учун ўйнайдиган бу содда йигитнинг орқасидан пул топадиганлар кўп эди. Бразилия жамоалари йилига юзлаб учрашувлар ўтказар, таркибида Гарринча тўп сурган “Ботафого”га қарши майдонга тушган клублар йирик миқдорда пул тўлашарди. Мануэл эса ўзидан анча ёмон ўйнайдиган ўйинчилардан ҳам кам ҳақ оларди.\nКўпинча уни клуб мутасаддилари алдаб, тоза бланкка имзо чектириб, кейин шартномага арзимаган суммани ёзиб қўйишарди. Натижада ноёб иқтидор соҳиби сариқ чақага эга бўлиш учун тўп сурарди. Баъзан мўмай даромадга эга бўлган кезлари ҳам ундан унумли фойдаланиш қўлидан келмасди. Масалан, жаҳон чемпионатида ғолиб чиққани учун берилган мукофот пулининг учдан бир ҳиссасини Пау-Грандедаги фабрикалардан бирига сармоя сифатида киритиб, деярли ҳеч қандай манфаат кўрган эмас. Маблағнинг қолган қисмини эса кўрпанинг қатида сақлаган. Футболчининг хароба кулбада ҳаёт кечирганини инобатга олсак, бу пулларнинг нам тортиб, яроқсиз ҳолга келиб қолганлигини тушуниш қийин эмас. Чунки, Гарринча банкларга ишонмасди.\nФутболни тарк этгач, Гарринча ҳаётининг мазмунидан ҳам айрилди. Ичкиликка ружу қўйди ва Рио-де-Жанейро кўчаларида дайдиб кун ўтказа бошлади. Иқтисодий қийинчиликларга дуч келиб, солиқ идораларидан қарздор бўлиб қолди. Тартибсиз, ночор ҳаёт унга касалликни рўбарў қилди ва 50 ёшга ҳам тўлмай вафот этди. 1983 йил 20 январь куни Гарринча билан бўлиб ўтган “Маракана” ўйингоҳидаги видолашув маросимига 300 мингдан зиёд мухлис келди, шунча одам унинг “Ботафого” ва Бразилия термаси жамоаси байроқлари билан ўралган тобути орқасидан йиғлаб эргашди.\n2010 йилда “Ботафого” стадионининг ғарбий трибунаси рўпарасига Гарринчанинг 2,5 метрли ҳайкали ўрнатилди. Уни ҳайкалтарош Эдгар Дювивьер яратди. Ёдгорликни атайлаб, футболчининг дўсти - Нилтон Сантос ҳайкали ёнига қўйишди.


Олмалиқ, Ангрен, Янгийўл ва Чирчиқ шаҳарларига кириш ва чиқиш ёпилди\n30 октябр 2020, Тошкент вақти: 16:27\nапрел 09, 2020\nКоронавирус туфайли вилоятлар ўртасида блокпостлар ўрнатилган.\n9 апрелдан бошлаб, Тошкент вилоятининг Олмалиқ, Ангрен, Янгийўл ва Чирчиқ шаҳарларида карантин тартиби янада кучайтирилади.\nТошкент вилояти ҳокимиятининг билдиришича, фавқулодда ҳолатлар ва юк машиналаридан ташқари фуқароларнинг бу шаҳарларга кириш ва чиқишлари чекланади.\n“Вазиятдан келиб чиқиб, ушбу ҳудудларга ёндош туманларда озиқ-овқат ярмаркалари ташкил этилмоқда”, — дейилади хабарда.\nТошкент вилоят ҳокимияти ўз билдирувида Олмалиқ, Ангрен, Янгийўл ва Чирчиқ шаҳарларига кириш ва чиқиш ёпилаётгани сабабларини айтмаган.\nБунга қадар Тошкент ва Нукус шаҳарлари ҳамда 12 та вилоятнинг маъмурий маркази бўлган шаҳарлар ҳам карантинга олиниб, шаҳарларга кириш ва чиқиш чекланган эди.


Президент Ислом тараққиёт банки билан ҳамкорликни ривожлантириш бўйича таклифлар билдирди - Халқ сўзи\n17:07 02 Сентябр 2021 Сиёсат\nТошкент шаҳрида Ислом тараққиёт банки Бошқарув кенгашининг 46-йиллик анжумани бўлиб ўтмоқда.\nЎзбекистон Республикаси Президенти Шавкат Мирзиёев 2 сентябрь куни ушбу анжуманга ташриф буюрди.\nТадбир аввалида Қуръони карим оятларидан тиловат қилинди.\nДавлатимиз раҳбари меҳмонларни қутлаб, Ўзбекистоннинг мазкур банк билан ҳамкорлиги, истиқболдаги муҳим масалалар ҳақида нутқ сўзлади.\n– Банкнинг йиллик анжумани Тошкентда ўтказилиши ўзига хос рамзий маънога эга. Биз буни Ўзбекистоннинг ислом дунёси ривожига қўшган ҳиссаси, шунингдек, мамлакатда сўнгги беш йил давомида олиб борилаётган изчил ислоҳотларнинг эътирофи, деб ҳисоблаймиз, – деди давлатимиз раҳбари.\nМаълумки, Ислом тараққиёт банки гуруҳи 1973 йил ташкил топган. Бош қароргоҳи Саудия Арабистоннинг Жидда шаҳрида жойлашган. Бугунги кунда банкка 57 та давлат аъзо бўлиб, устав жамғармаси 150 миллиард долларга тенг.\nЎзбекистон Ислом тараққиёт банкига 2003 йилда аъзо бўлган. Бугунги кунга қадар жами 2,5 миллиард доллардан ортиқ бўлган 30 та йирик инвестиция лойиҳаси маъқулланган. Улар доирасида мактаблар, арзон уй-жойлар, автомобиль йўллари, электр ва ичимлик суви тармоқлари қурилиб, соғлиқни сақлаш муассасалари замонавий жиҳозланган.\nПрезидентимиз Ўзбекистон замини асрлар давомида ислом оламининг буюк ва ноёб маданияти, илм-фани ва ижтимоий-иқтисодий тараққиёти марказларидан бири бўлганини таъкидлади.\nБу анъаналарни давом эттирган ҳолда, мамлакатимизда ислом қадриятларини асраб-авайлаш ва янада ривожлантириш борасида катта ишлар амалга оширилмоқда. Жумладан, сўнгги йилларда Имом Бухорий номидаги халқаро ҳадисшунослик маркази, Ислом цивилизацияси маркази ва Халқаро ислом академияси ташкил қилинди.\nЯнги мактаблар, илм-фан масканлари барпо этилди. Сўнгги беш йилда 64 та янги олий таълим даргоҳи очилиб, уларнинг сони 141 тага етказилди. Бирлашган Араб Амирликлари билан ҳамкорликда “Бир миллион дастурчи” лойиҳаси доирасида ёшларга ахборот технологиялари бўйича чуқур билим берилмоқда.\nДавлатимиз раҳбари коронавирус пандемиясининг иқтисодий ва ижтимоий оқибатларини енгиб ўтиш масалаларига тўхталиб ўтди. Мамлакатимизда инқирозга қарши ишлаб чиқилган чораларни ўз вақтида қўллаб-қувватлагани учун Ислом тараққиёт банкига миннатдорлик билдирди.\nАнжуман доирасида Иқтисодий имкониятларни кенгайтириш жамғармасини ташкил этиш бўйича келишув имзолангани қайд этилди. Капитали 500 миллион долларга етказилиши кўзда тутилган мазкур жамғарма орқали камбағалликни қисқартириш ва тадбиркорликни ривожлантиришга хизмат қиладиган лойиҳалар қўллаб-қувватланади.\nШавкат Мирзиёев минтақамиздаги экологик муаммоларни қайд этиб, банк бошқарувчилари эътиборини Бирлашган Миллатлар Ташкилоти шаъфелигида тузилган траст жамғармаси ҳамда Оролбўйи минтақасида ташкил этилаётган экологик инновациялар ва технологиялар ҳудудини қўллаб-қувватлаш масалаларига қаратди.\nМинтақамизда савдо-иқтисодий алоқаларни кенгайтириш, Марказий ва Жанубий Осиё мамлакатларининг ўзаро боғлиқлигини кучайтириш, янги транспорт йўлакларини ривожлантириш борасидаги ишлар қайд этиб ўтилди.\nМаълумки, бугун дунё мамлакатлари иқлим ўзгариши, йирик миграцион жараёнлар, табиий ресурслар ва озиқ-овқат етишмовчилиги каби синовларга дуч келмоқда. Шундан келиб чиқиб, Президентимиз банк фаолиятини такомиллаштириш бўйича қатор таклифларни билдирди.\n“Ғарбий Африкадан Шарқий Осиёгача яшил йўлак” номли савдо-иқтисодий маконни шакллантириш ташаббуси илгари сурилди. Унинг амалга оширилиши ўзаро савдо ва сармоявий алоқалар кенгайишга, мамлакатларнинг иқтисодий жиҳатдан бирлашиши ва барқарор ўсишига хизмат қилади.\nХалқаро ислом савдо-молия корпорацияси ҳамда Инвестициялар ва экспорт кредитларини суғурталаш ислом корпорацияси томонидан молиявий инструментларни кенгайтириш лозимлиги қайд этилди. Бу эркин савдони рағбатлантириш, инвестициявий хатарларни суғурталаш, транспорт ва логистика инфратузилмаларини ривожлантиришга ҳисса қўшади.\nКовиддан кейинги даврда аъзо мамлакатлар иқтисодиётлари ривожланишига инновацион тус бериш муҳимлиги таъкидланди. Жумладан, Ислом тараққиёт банкининг фан, технология ва инновациялар жамғармаси имкониятларидан тўлиқ фойдаланиш, қишлоқ хўжалигига илғор ишланмаларни жорий қилиш орқали озиқ-овқат хавфсизлигини таъминлаш, қайта тикланадиган энергия ва экологик технологияларни кенг қўллаш айниқса долзарбдир.\nШунингдек, минтақавий аҳамиятга эга инвестицион ва инфратузилма лойиҳаларини молиялаштиришни кенгайтириш зарурлиги қайд этилди.\n– Бугунги халқаро анжуман банк доирасидаги шериклигимизни сифат жиҳатидан янги босқичга олиб чиқади ва аъзо мамлакатлар халқларининг умумий фаровонлигига катта ҳисса қўшади, – дея ишонч билдирди Шавкат Мирзиёев.\nТадбирда Ислом тараққиёт банки президенти Муҳаммад бин Сулаймон ал-Жассир ҳам нутқ сўзлади.\nАнжуман 4 сентябргача давом этади.\n«ИЭТ» АЖ электр энергиясидан ташқари ишлаб чиқариш ҳажмини оширишни режалаштирмоқда\nТиббиёт муассасаларидаги ортиқча қоғозбозликни қисқартириш чоралари кўрилмоқда\nСамарқанддаги ёқилғи қуйиш шохобчаси 5,4 миллиард сўмлик табиий газни талон-торож қилди


«МЮ» Обамеянг учун 90 млн евро беришга тайёр » Скачать музыку бесплатно новинки музыки 2016-2017\n«МЮ» Обамеянг учун 90 млн евро беришга тайёр\nКомментариев: 0 Просмотров: 355 Дата: 14-02-2016, 12:01 Дортмунднинг «Боруссия» жамоаси ҳужумчиси Пьер-Эмерик Обамеянг «Манчестер Юнайтед» жамоаси қизиқишлари доирасида турибди. Daily Mail нашри хабарига кўра, мавсум якунида инглизлар жамоаси 26 ёшли ушбу габонлик футболчини 70 млн фунт (90 млн евро) тўлаб, трансфер қилишни режалаштирган. Нашрнинг ёзишича, «МЮ» ёзги трансферлар вақтида харид қилиш учун Обамеянгдан ташқари Роберт Левандовски («Бавария»), Неймар («Барселона») ва Гарет Бэйл («Реал») вариантларини кўриб чиқмоқда, лекин улар орасида энг кўп эҳтимол билан габонлик футболчи танланиши мумкин. Қайд этилишича, шу ҳафтада манчестерликлар раҳбарияти учрашуви вақтида жамоа вице-президенти Эд Вудворд ёзги трансферларда янги футболчилар хариди учун 120 млн фунт ажратилиши ҳақида маълум қилган. Эслатиб ўтамиз, Обамеянг ўтган йилда Африканинг энг яхши футболчиси сифатида тан олинганди. - деб хабар бермоқда Stadion.uz нашри.


1,7 миллион долларлик трансфердан 150 минг евролик ўтишгача. 2021 йилда янги клубга ўтган ўзбекистонлик 10 легионер » Футбол янгиликлари 2021\nGoal24.uz » Ўзбекистон » 1,7 миллион долларлик трансфердан 150 минг евролик ўтишгача. 2021 йилда янги клубга ўтган ўзбекистонлик 10 легионер\n2021 йилги мавсум олдидан ўзбекистонлик бир қатор футболчилар ўз фаолиятлари давомида илк марта легионерга айланишди. 2020 йил Суперлига, ОЧЛ ёки миллий жамоамиз сафида ўзини яхши кўрсата олган аксарият ўйинчилар янги мавсум олдидан хориж клублари билан шартнома имзолашди. Ушбу трансферларга назар ташлаган Трибуна.уз бу йил легионерга айланган ёки хориждаги клубини янгилаган ўзбекистонлик футболчилар ўнлигини тузди.\nЎзбекистон миллий жамоасининг 27 ёшли ҳужумчиси Игор Сергеев фаолияти давомида учинчи марта легионерга айланди. Бунгача 2016-2018 йилларда Хитойнинг «Бейжинг Гоан» ва БААнинг «Ал-Дафра» клубларига тўп сурган Игорнинг хориждаги фаолияти унча ўхшамаганди. Ўтган икки мавсумда «Пахтакор» сафида Суперлигада жами 34та гол урган Сергеев учинчи уринишда қўшни Қозоғистон чемпионатини танлади. Қозоғистон Премер-лигаси дебютанти бўлган «Актобе» 27 ёшли ҳужумчини эркин агент сифатида таклиф этди. Сергеев учинчи уриниши ҳам омадсиз якунланмаслиги учун бор куч ва ғайратини ишга солиши аниқ.\nҚаршининг «Насаф» клуби ҳужумчиси Бобур Абдухолиқов ҳам ўз фаолиятида илк марта легионерлик мақомини олди. «Аждарлар» сафида 6 йил давомида тўп сурган 23 ёшли ҳужумчи ўтган мавсумда 25 ўйинда 17та гол уриб, ўзига ишонган ҳолда хорижга йўл олишга қарор қилди. Осиё клублари таклифини рад этган Абдухолиқов Украина Премер-лигаси вакили «Рух» сафига бориб қўшилди. Ҳужумчи украиналиклар сафига эркин агент сифатида қўшилган. Чемпионатнинг ўртамиёна жамоаси саналмиш Лвов клуби ўзбекистонлик ҳужумчини ҳозирча асосий таркибда эмас, ёшлар жамоаси сафида майдонга туширмоқда.\nРўзиқул Бердиев қўл остида 5 йил давомида тўп сурган Ислом Кенжабоев «Насаф»дан Суперлиганинг бошқа клубларига эмас, хорижга йўл олди. 21 ёшли ҳужумкор яримҳимоячи фаолияти давомида илк марта легионерга айланди. Жанубий Корея Кей-лигаси вакили «Чеджу Юнайтед»дан таклиф олган Кенжабоев январ ойида клуби томонидан расман таништирилди. Ўзбекистонлик футболчи ўтган уч тур давомида жамоаси сафида майдонга тушмади. «Чеджу» Жанубий Корея чемпионати 3-туридан кейин 12 клуб орасида 5-ўринда бормоқда.\nЎтган йилнинг сентябр ойида «Уфа»дан «Спартак»ка ўтган Остон Ўрунов Москвадаги ярим йиллик фаолиятидан кейин яна Бошқирдистон клубига қайтишга қарор қилди. Ўзбекистон миллий жамоасининг 20 ёшли яримҳимоячисини «Спартак» сотиб олиш ҳуқуқи билан «Уфа»га мавсум якунига қадар ижарага берган.\nСобиқ клуби: «Шахтёр» (Беларус)\nЯнги клуби: «Легия» (Полша)\n2020 йилда Беларус чемпионатига йўл олиб, мусобақа кашфиётига айланган Жасур Яхшибоев «Энергетик-БГУ» сафидаги тўпурарликдан кейин мавсумнинг иккинчи қисмини «Шахтёр» сафида ўтказди ва солигорскликлар таркибида чемпионатнинг энг яхши тўпурарларидан бири бўлиш билан бирга мамлакат чемпионлигини қўлга киритди. Қишки трансфер ойнасида Яхшибоев олдида Осиё ва Суперлиганинг гранд клубларидан таклифлар тушган бўлса-да, 22 ёшли ҳужумкор яримҳимоячи Полшанинг амалдаги чемпиони «Легия» таклифини қабул қилди. Яхшибоев Варшава клубида ҳали ўз дебютини нишонламади, аммо ёзда у Европа Чемпионлар лигаси саралаш босқичида тўп суриш имкониятига эга бўлади.\nЎзбекистон чемпионатида «Нефтчи», «Динамо», «Навбаҳор» клубларида тўп сурган 28 ёшли чап қанот ҳимоячиси Мурод Тўйчибоев 2020 йилги мавсумда легионер бўлишга қарор қилди ва Банладешнинг «Бразерс Юнион» клубига ўтганди. Жорий мавсумда футболчига Суперлигадан таклиф тушган бўлишига қарамай, Мурод фаолиятини хорижда давом эттиришга қарор қилди ва 2021 йилги мавсум олдидан Грузиянинг «Торпедо» Кутаиси жамоаси билан шартнома имзолади. Ўзбекистонлик ҳимоячи кутаисиликлар сафида асосий таркибда муқим жой олган, аммо «Торпедо» Грузия Олий лигаси 3-туридан кейин битта дуранг билан 9-ўринни банд этиб турибди.\nЯнги клуби: «Шахтёр» (Беларус)\n2020 йил бошида 500 миллион сўм трансфер пули эвазига «Машъал»дан «Металлург»га ўтган Шаҳзодбек Убайдуллаев Суперлига ўтган мавсумида Бекобод жамоаси сафида энг яхши тўпурарга айланди. Натижада 23 ёшли форвардга Суперлига клублари билан бирга хориж жамоаларидан ҳам таклифлар бўлди. «Металлург» клуби Беларус чемпиони «Шахтёр» билан музокарага киришиб, Убайдуллаевни 150 минг евро трансфер пули эвазига Солигорск жамоасига қўйиб юборди. «Шахтёр» ўзбекистонлик ҳужумчини ўтган мавсум жамоа сафида муваффақиятли тўп суриб, клубни тарк этган Жасур Яхшибоев ўрнига таклиф этган. Шаҳзодбек ҳам Жасур сингари Беларус Олий лигасини забт эта олишига ишонгимиз келади.\nТоп-11: Ўзбекистоннинг айни дамдаги энг қиммат футболчилари


05:00 / 02.03.2017 1615 pdf Ўқиш режими + -\nБу маънодаги тарафкашлик ўз қавми ёки тарафи фойдасига ноҳақдан тарафкашлик қилишдир. Восила ибн ал-Асқаъ розияллоҳу анҳудан ривоят қилинади: «Эй Аллоҳнинг расули, тарафкашлик нима?» дедим.\n«Қавмингга зулмда ёрдам бермоғлигинг», дедилар».\nШарҳ: Бу ҳадиси шариф биз «тарафкашлик жоҳилият сифатидир» сарлавҳаси остида ўрганаётган ҳадиси шарифлар мажмуасида келган тарафкашлик маъносини ўзига хос шарҳ қилиб бермоқда. Исломда тўғри маънодаги, ҳақ йўлдаги тарафкашлик тарғиб қилинади. Аммо зулмда тарафкашлик қилиш ман қилинади.\nЖубайр ибн Мутъим розияллоҳу анҳудан ривоят қилинади: «Набий соллаллоҳу алайҳи васаллам: «Тарафкашликка чақирган биздан эмасдир. Тарафкашлик асосида қитол қилган биздан эмасдир. Тарафкашлик йўлида ўлган биздан эмасдир», дедилар».\nШарҳ: Бундан салбий маънодаги тарафкашликка даъват қилиш ҳам, унга амал қилиш ҳам ва унинг йўлида фидокорлик қилиш ҳам ҳаром эканлиги чиқади.\nСуроқа ибн Молик ибн Жўъшум ал-Мудлажий розияллоҳу анҳудан ривоят қилинади: «Расулуллоҳ соллаллоҳу алайҳи васаллам: бизга хутба қилдилар ва: «Сизларнинг яхшингиз ўз уруғини мудофаа қилганингиздир. Модомики, гуноҳ қилмаган бўлса», дедилар».\nШарҳ: Демак, гуноҳ ва зулм қилмасдан тўғрилик ва адолат ила ўз қавмига тарафкашлик қилиш яхши нарса.\nАбдуллоҳ розияллоҳу анҳудан ривоят қилинади: «Набий соллаллоҳу алайҳи васаллам: «Ким ўз қавмига ноҳақда нусрат берса, (қудуққа) қулаб тушиб думидан тортилаётган туяга ўхшайди», дедилар». Ушбу тўртовини Абу Довуд ривоят қилган.\nШарҳ: Қудуққа тушиб кетган туяни думидан тортиб чиқариш мумкин эмаслиги ҳаммага маълум. Шунингдек, қавига ноҳақда ёрдам бериб тарафкашлик қудуғига қулаб тушган одамни қутқариш ҳам қийиндир. Аслда эса мусулмон одам ўз қавмидан ноҳақлик ва зулмни кўрган чоғида уларни бундоқ гуноҳдан қайтариши лозимдир. Ана ўшанда у савобга ноил бўлади.\n05:00 / 02.03.2017 1696\n05:00 / 02.03.2017 1988\nАмр ибн Ос музаффар саркарда ва ҳайбатли амир бўлишларига қарамай, иш давомида йўл қўйилган баъзи хатолари учун халифадан танбеҳ ёки жазо олганларида ҳам хафа давоми...\n2544 18:52 / 27.03.2017\n6659 13:04 / 13.01.2018\nБахт ҳар бир инсон излайдиган орзудир. Файласуф ўткир фикри билан, содда киши оддий соддалиги билан, подшоҳлар гўзал, ҳашаматлик қасридан, камбағаллар эса давоми...\n3560 05:00 / 04.03.2017\n2967 17:42 / 20.04.2018


Иккита вертолёт осмонда дунёдаги энг катта кинотеатрни ташкил қилди\n22:15 / 29.08.2016 8837\nMTV канали MTV Video Music Awards маросими рекламаси учун Нью-Йорк осмонида дунёдаги энг катта проекцион тизимни ташкил қилди.\nАкцияда иккита вертолёт иштирок этди: улардан бирига улкан мато (энг қисқа жойида энига 75 метр) маҳкамланди. Бу матога иккинчи вертолёт тасвир проекциясини туширган. Таққослаш учун, АҚШдаги автомобиль кинотеатрларида бу экрандан 4 маротаба кичикроқ экранлар ишлатилади.\nЖаҳон рекордини бундай реклама турларига ихтисослашган Branding By Air компанияси ўрнатди. Компания вакилларининг айтишича, буни амалга ошириш учун уларга икки йил талаб қилинган. Одатдаги баннер тунги шаҳар фонида кўринмаслиги сабабли проекцион тизимни қўллашга қарор қилинган.\nРеклама акцияси учун аэродинамик қувурда кўплаб синовлар ўтказилди: компанияда матонинг идеал шакли қидирилган. Экраннинг ўзи бир нечта бўлак матодан тикилган бўлган. Унинг юқори қисмида ҳаво чўнтаклари, пастида эса махсус юклар маҳкамланган бўлган: бу деталлар матонинг ҳаводаги ҳаракатини стабил қилишга имкон берган.\nПроекцион тизим 4К-проекторлардан ташкил топган бўлиб, улар экрандан 60 метр узоқликда жойлашган бўлган.\nИшлатилган қурилмалар шунчалик оғир бўлганки, уни фақатгина ҳарбий вертолёт кўтара олган.


Дам олиш кунлари қор ёғиши кутилмоқда – Газета.uz\nLotinchada 18 декабр 2020, 16:46 Жамият\n18 декабрь, жума куни республиканинг барча ҳудудларида асосан қуёшли об-ҳаво бўлади. Куннинг ўртасида ҳаво 5−10 даража илиққача, жанубда баъзи жойларда 13 даража илиққача бўлади. Илиқ ҳаво баъзи жойларда шамолнинг кучайиши билан кузатилади, дея хабар берди Ўзгидромет.\nИлиқ ва асосан қуёшли об-ҳаво Ўзбекистоннинг тоғли ҳудудларида ҳам сақланиб туради, тоғларда ҳарорат 0−5 даража илиқ атрофида бўлади.\nАммо дам олиш кунлари Россиянинг жанубий ҳудудларидан совуқ ва нам ҳаво массалари кириб келиши Ўзбекистон бўйлаб об-ҳавони ёмонлашишига олиб келади.\nРеспубликанинг шимолида қор кўринишидаги бироз ёғингарчилик жумладан шанба кунига ўтар кечаси бошланади. Барча жойларда ёмғир кўринишидаги ёғингарчилик қорга айланиши билан кузатилади. Баъзи жойларда шамол 15−20 м/с гача кучаяди. Фақат Фарғона водийсида шанба куни кун давомида ҳаво булутли, лекин қуруқ бўлиши кутилмоқда.


Нега аёллар байрами айнан 8 мартда нишонланади? - hudud24.uz\nБош саҳифа Life style Нега аёллар байрами айнан 8 мартда нишонланади?\nНега аёллар байрами айнан 8 мартда нишонланади?\n08:49 / 08-03-2021\nЎзбек тилининг изоҳли луғатида “аёл” арабча сўз бўлиб, “оила” калимаси билан ўзакдошдир дейилган. Албатта, оиламизни мунис оналаримиз-у кўркам ва бетакрор опа-сингилларимизсиз тасаввур этиб бўлмайди. Улар баҳордай гўзал ва беғубордир. Бу фасл ҳам айнан хотин-қизларнинг байрами билан бошланади. Хўш, сиз байрамнинг яратилиш тарихидан хабардормисиз?\nКун ўтмишига назар ташлайдиган бўлсак, хотин-қизлар байрами уларнинг ўз ҳуқуқлари учун курашиш кунидан келиб чиққан. Яъни 1857 йил 8 март кунида Нью-Йоркнинг пойабзал ва тикув фабрикаси ишчи хотин-қизлари манифестга йиғиладилар. Улар 10 соатлик иш куни, ёруғ ва қуруқ иш хоналари ҳамда эркаклар билан бир хил маош олишларини талаб қилиб чиқадилар. Худди шу кунда Нью-Йоркдаги юзлаб аёллар намойишларга чиқиб, сайлаш ҳуқуқини ҳам талаб қилишади. Бу воқеадан сўнг аёллар ташкилоти тузилади ва биринчи марта хотин-қизлар унга аъзо бўладилар.\n1891 йил 19 мартдан бошлаб Австрия, Дания, Германия ва Швейцария каби мамлакатларда 8 март – Халқаро хотин-қизлар байрами дея эълон қилинди. 1910 йилдан Копенгагенда, 1913 йилдан эса Россияда ҳам ушбу байрам кенг нишонлана бошланди. 1965 йилга келиб 8 март дам олиш куни дея эълон қилинди. Шу йилдан бошлаб давлатлар ҳукуматлари тантанали тадбирларда аёлларга нисбатан давлат сиёсатининг амалга ошираётган ишлари тўғрисида ҳисобот бера бошладилар. Аста-секин халқаро хотин-қизлар куни аёлларнинг ўз ҳуқуқларини талаб қилган кун эмас, балки уларни қадрлаш, ҳурмат қилиш ва эъзозлаш куни сифатида нишонлана бошланди.\nМаълумотларга кўра, жаҳон аҳли Халқаро хотин-қизлар куни АҚШдаги “Оналар” ва “Муқаддас Валентин” кунларининг аралашганига ўхшайди деб ҳисоблашар экан. Шу сабабми ушбу байрам асосан Ғарб давлатларида кенг нишонланади. Ва хотин-қизларга уларни жуда ҳам яхши кўришларининг рамзи сифатида бирон-бир совға ҳадя қилинади.\nХўш, Шарқда-чи? Айнан бизнинг мамлакатимизда байрам қандай нишонланади ва хотин-қизларимиз қай тарзда эъзозланадилар? Ислом динида бундай байрам ҳақида ҳеч қандай гап йўқ. Сабаби аёлларни эъзозлаш учун бизга алоҳида бир кунни белгилаш шарт эмас, улар шундоқ ҳам эркакларимиз эътиборида, эъзозида ва ҳимоясидадир!\nАввалги мақолаЗамонавий технологиялар суд тизимида очиқлик ва шаффофликни таъминлашга хизмат қилади\nКейинги мақолаАфсонага айланган аёл


ИННОВАЦИОН ИҚТИСОДИЁТ » Жиззах ҳақиқати газетаси расмий сайти\nЖиззах ҳақиқати газетаси » Жамият » ИННОВАЦИОН ИҚТИСОДИЁТ\nЎзбекистонда демографик ҳолат ва меҳнат бозоридаги ўзгаришлар ҳудудлар кесимида кўрсатиб берилди, — дейди институтнинг “Менежмент” кафедраси доценти Цой Марина. — Шунингдек, меҳнат мигрантларининг глобал оқимлари кўрсатилган ҳудудлардаги иқтисодий ривожланиш юзасидан аниқ тушунчалар берилди.\nМавзу инновацион иқтисодиётга қаратилган таълим тизимига юзланмоқ муҳим аҳамият касб этади, — дейди профессор Б.Умурзақов. — Чунки турли соҳаларда фаолият юритаётган ҳамда иш бошламоқчи бўлган аксарият кадрларнинг салоҳияти бугунги кун талабига жавоб бермаяпти. Натижада соғлом рақобатни шакллантиришга қаратилган чора-тадбирлар ўз самарасини йўқотмоқда. Шу нуқтаи назардан Ўзбекистонда меҳнат ресурслари берадиган натижаларни ижобий ҳолатгага келтиришда кескин бурилишлар юз бераяпти.


Мьянма ҳарбий режимига қарши янги жазо чоралари белгиланди\n02 декабр 2020, Тошкент вақти: 04:52\nАҚШ президенти Жорж Буш Мьянма ҳарбий режимига қарши янги жазо чораларини эълон қилди.\nЖорж Бушнинг айтишича, Мьянма раҳбарияти демократик жамоатчилик фаолларини таъқиб қилишни тўхтатиш тўғрисидаги халқаро чақириқларни инкор этмоқда.\n“Сўнгги бир неча ҳафта давомида дунё Мьянма халқининг мардлиги гувоҳи бўлди. Оддий мьянмаликлар эркинлик ва демократик ўзгаришлар талаби билан тинч намойишларга чиқди. Ҳарбий хунтанинг бу талабларга жавобини кўриб дунё ёқа ушлади. Будда роҳиблари калтакланди, ўлдирилди. Минглаб демократия тарафдорлари қамоққа ташланди”, - деди Жорж Буш.\nАҚШ президенти молиявий операциялар ўтказиш ва виза олиш ҳуқуқлари чеклаб қўйилган мьянмалик амалдорлар рўйхатини кенгайтирди. Мьянма билан амалга оширилажак иқтисодий ҳамкорлик устидан назорат ҳам кучайтириладиган бўлди.


Руминияда ҳам чўчқа гриппи ëйилмоқда\n30 июн 2022, Тошкент вақти: 10:21\nноябр 02, 2009\nРуминия расмийлари Синайя тоғ курортидаги меҳмонхоналардан бирини, у ерда ўтказилган конференция пайтида 40қа яқин Руминия ва хориж студентлари чўчқа гриппига чалингани боис ёпиб қўйди.\nСоғлиқни сақлаш вазири Адриан Стрейну-Серсел беморларда касалликнинг ўртача ва оғир формаси аниқлангани ва улар Бухарестдаги касалхонага ётқизилганини маълум қилди.\nУнга кўра, грипп португалиялик бир аёлдан бошқаларга юққан. Маълум бўлишича у ўзига H1N1 вируси ташхиси қўйилганига қарамасдан касалхонага ётишдан бош тортган.\nМеҳмонхона менеджерига кўра, конференция иштиркочилари 31 мамлакатдан келган.


ДОИМ НИМАДИР ЧАЙНАБ ЮРАМАН • NeMolchi.uz\nBosh sahifa Jabrlanganlarga maslahat ДОИМ НИМАДИР ЧАЙНАБ ЮРАМАН\nДОИМ НИМАДИР ЧАЙНАБ ЮРАМАН\nШифокор ва диетологлар асосий таомланиш орасида яна нимадир истеъмол қилиш одатини соғлиқ ва қоматга салбий таъсир қилишини таъкидлаб келадилар. Буни кўпчилик билсада, лекин ушбу одатидан воз кечолмайди. Бу эҳтиёж қаердан келиб чиқади ва унга қарши курашиш йўллари борми?\nОддий ҳаётий ҳикоя: “Кечқурун соат олти яримда ўғлим овқатланиб, дастурхондан туради. Уриша-уриша ундан қолган овқатни еб қўяман. Увол бўлмасин дейман. Орада бодрингмиэй, нонми еб оламан. Турмуш ўртоғим келгач, ўтириб бирга кечки овқатни истеъмол қиламиз. Қорин тўйгач, шоколад егим келади. Ётишдан олдин пишлоқдан тишлайман. Ишда ҳам тез-тез ошхонага кириб тураман. Ростини айтсам гоҳида бундан уяламан”.\n🔹Ёмон фикрларни ҳайдайман\nЧиндан ҳам кичик тамаддилар салбий хаёллардан чалғитади. Буни ўзига хос ҳимоя механизми деса бўлади. Хавотир қанчалик кучли бўлса, таомланиш ҳам кўпаяверади. Лекин ғамларни унутиш учун ошхонага чопиш шарт эмас. Ундан кўра тоза ҳавога чиқинг, спорт залига боринг.\n🔸Оилавий муҳитнинг таъсири\nАгар инсонга болалигида баъзи бир маҳсулотлар тақиқланган бўлса, улғайгач у бунинг ўрнини тўлдиришга ҳаракат қилиб таомланишни кўпайтиради. Яна шундай ҳодисалар борки, оналар фарзандларига ҳар бир ноқулай ҳолат учун рағбат сифатида озиқ-овқат маҳсулотларини беришга ўргатади. Масалан, “йиқилиб тушдингми, конфет ол”, “хафа бўляпсанми, ширинлик олиб бераман” каби. Мана шундай тарбияни кўрган фарзандлар катта бўлгач ҳам таомланиш орқали овунади.\nБаъзи инсонлар фақатгина таомланишни ўзини ўзи овутишнинг ягона йўли деб ўйлайди. Бундай шахсларга турли бошқа усулларни ўргатиш керак. Тўғри, улғайган одамга одатларни ўзгартириш осон эмас. Аммо инсон соғлиғини ўйласа, ҳаракат килиб кўрса бўлади. Ҳадеб овқат еяверишнинг ўрнига илиқ ванна қабул қилиш, яхши бир комедия фильмини кўриш, дўст-дугона билан суҳбатлашиш каби машғулотларни ҳаётга киритиш керак.\nЧақалоқ учун кўкрак сути нафақат таом, балки она меҳри демак. Худди шу тушунча катта бўлганимиздан кейин таомга кўчади. Оғзимизни тўлдириб овқат есак, кайфиятимиз кўтарилади, ўзимизни бахтли ҳис этамиз. Яъни таом таъми ҳаёт таъми билан уйғунлашади.\nБолаликда меҳрга ташна бўлганлар кўпроқ хамирли таомлар, пишириқ ва бутербродларни танлайди, дейди диетологлар.\nПсихотерапевтларнинг фикрича, инсон аввало кўп таом ейишдек салбий одатини англаб олиши керак. Аммо буни булимия – таомнинг таъмига қарамасдан пала-партиш равишда истеъмол қилиш ҳамда гиперфагия — бир ўтиришда катта ҳажмдаги таомни ейиш билан адаштирмаслик лозим. Чунки бу икки ҳолат тиббий томонлама даволаниш чораларини талаб қилади.\n🔹Қолган овқатни еб қўйиш шарт эмас\nҚолган овқатни ейиш ёки атрофдагиларга қўшилиб таомланиш одатидан воз кечиш зарур. Қорнингиз очгандагина овқат тановул қилинг.\nҚўшимча таомланиш асосан ҳаяжонланганимизда рўй беради. Шунинг учун ҳаяжонни жиловлашни ўрганиш лозим.


Учувчининг кўзига лазер нури йўналтирилиши туфайли самолёт Лондон аэропортига қайтди\n16:40 / 15.02.2016\nVirgin Atlantic авиакомпанияси самолёти учувчининг кўриш имкониятига ердан туриб йўналтирилган лазер нури туфайли таъсир кўрсатилгач, мажбурий равишда Лондондаги Ҳитроу аэропортига қайтиб қўнди. Бу ҳақда Associated Press хабар тарқатган.\nУчувчилар бу ҳодисадан кейин Атлантика океани устидан Нью-Йоркка парвозни амалга оширмасликка қарор қилишган. Йўловчиларга тунаш учун меҳмонхона берилган.\n"Биз бу лазер нурининг йўналтирилиш манбасини излашда ҳукумат билан ҳамкорлик қиламиз", дейилган авиакомпания хабарида.\nФуқаролик авиацияси бошқармаси маълумотига кўра, Буюк Британияда 2015 йилнинг биринчи ярмида 414 марта ердан туриб, самолётга лазер нурини йўналтириш ҳодисаси қайд этилган. 2014 йилда эса бундай ҳодисалар миқдори 1440та бўлган.


Гуанчжоуда туққан ўзбек қиз чақалоғи билан кўчада қолиши мумкин\n27 ноябр 2020, Тошкент вақти: 22:47\nҚиз ва чақалоқнинг британиялик блоггер суратга олиб¸ сўнгра маҳаллий матбуотда тарқаган расми.\nХитойнинг Гуанчжоу минтақасида яшовчи асли британиялик haonowshaokao тахаллусли блоггер ўз рафиқаси билан айни касалхонада туғиб¸ чақалоғи билан кўчага ҳайдалиш таҳдиди остида қолган ўзбекистонлик қиз тақдиридан бонг урди.\nНа паспорти¸ на пули ва бу шаҳарда бирор яқини бўлган бу қиз тақдири касалхона ходимлари томонидан таржимонлик қилиш сўралган блоггер ташаббуси билан Гуанчжоудаги The Nunfang insider инглиз сайти¸ шунингдек маҳаллий матбуот назарига тушди.\n23 сентябрь куни Гуанчжоуда туғилган ўзбек болакай.\nИнглиз тилидаги маҳаллий нашрнинг ëзишича¸ у ëқдан бу ëққа тинимсиз юришдан тўхтамагани боис бу қиз 22 сентябрь куни Гуанчжоудаги Baiyun халқаро аэропортида видеоназорат расмийлари назарига тушган. Қизнинг ҳомиладор¸ боз устига тўлғоқда бўлгани аниқлангач¸ у дарҳол Baiyun касалхонасига олиб келинган ва эртасига соппа-соғлом ўғил туққан.\nКасалхона ходимлари ëш она билан ўз имконларида бўлган барча тил - кантон (Гуанчжоу маҳаллий лаҳжаси), инглиз ва рус тилларида гаплашишга уринганлар¸ бироқ қиз миқ этиб оғиз ҳам очмаган.\nҚайсидир тасодиф билан унинг ўзбекистонлик эканини илғаган мижозлар орасидаги корейс аëл¸ ўзбек танишига телефон қилиб¸ қиз билан гаплашиб беришни сўраган.\nШахси очиқланмаëтган самарқандлик қиз ўзининг борадиган жойи йўқлигини айтган.\nБу суҳбатдан аëн бўлган нарса¸ қизнинг асли самарқандлик экани¸ март ойида боланинг отаси билан ажраб кетгани¸ бироқ июнь ойида яна унга қайтиб¸ бирга бизнес қилиш учун Гуанчжоуга келгани ҳақидаги ҳикоя бўлган.\nҚизнинг иддаосича¸ у Гуанчжоуда ҳамма нарсаси - паспорти¸ пуллари¸ мобил телефонини ўғирлатган¸ боланинг отасини охирги марта 22 сентябрь куни (қиз аэропорт ходимлари томонидан ушланган кун) кўрган ва нима қилиб бўлса ҳам Ўзбекистонга кетиш мақсадида туғиш арафасида Гуанчжоу аэропортига борган.\nАйни пайтда у на ўзи ва на боланинг отаси исми-шарифини¸ Хитойга қачон¸ нима мақсадда келгани¸ нарсаларини қачон¸ қаерда ўғирлатганини очиқламаган.\nХитой расмийларига бу қиз шахсини тасдиқловчи бирор ҳужжати йўқлигини айтмоқда.\nАфтидан¸ бу сирли қиз тақдири касалхонада анча шов-шув ва хавотирга сабаб бўлганидан британиялик блоггер у ҳақда ëзиш ва қизнинг Ўзбекистонга қайтишига ëрдам беришга қарор қилган.\n"Касалхондагилар ундан пул сўрамаяпти. Аммо туғруқхонада 3-4 кундан ортиқ қолиш мумкин эмаслиги боис¸ улар қизни нима қилишини билмаëтган эди. Охирги эшитганим¸ қизнинг Jingxi Nanfang ëки Baiyun районидаги Қизил хоч касалхонасига кўчиришгани бўлди"¸ деб ëзди британиялик блоггер икки кун аввал.\nИнглиз тилидаги блог ва мақоладан сўнг Гуанчжоудаги айрим хорижликлар қиз ва унинг боласига кийим-кечак¸ озиқ-овқат¸ ҳатто Ўзбекистонга кетиш учун билетга пул йиғиб бериш ташаббуси билан чиқдилар.\nБироқ қизнинг қўлида паспорти йўқлиги боис¸ муаммо ечими фақат Хитойдаги Ўзбекистон элчихонаси қўлида экани таъкидланмоқда.\nБританиялик блоггернинг ëзишича¸ Гуанчжоудаги касалхона расмийлари Пекиндаги Ўзбекистон элчихонасига телефон қилган¸ аммо Тошкент ҳукумати вакилларидан тайинли бир гап олишнинг имкони бўлмаган.\nАммо Озодлик мухбири билан суҳбатда Пекиндаги ўзбек элчихонаси расмийси¸ ҳозирча Гуанчжоу матбуоти ва муҳожирлар жамоаси эътиборига тушган бу қиз ҳақида ҳеч нарса эшитмаганини билдирди.\n"Бизга бу қиздан ҳеч қандай мурожаат бўлмади. Марҳамат¸ у бизга телефон қилсин¸ вазиятни ўрганайлик. Сўнгра қонун доирасида унга жавоб билдирамиз"¸ деди Озодлик суҳбатлашган элчихона расмийси.\nОзодлик Гуанчжоудаги блоггер ва маҳаллий нашрлар орқали ҳозирча на ëши ва на исми-шарифи очиқланган бу қиз ва унинг чақалоғи тақдирига оид тафсилотларни ўрганишга уринмоқда.\nГуанчжоу маҳаллий нашрларига кўра¸ қиз ўзининг ягона истаги чақалоғи билан Ўзбекистонга қайтиб кетиш эканини айтган.


ҲАЙИТИНГИЗ МУБОРАК БЎЛСИН! - Fitrat.uz\nБош саҳифа / Мақолалар / ҲАЙИТИНГИЗ МУБОРАК БЎЛСИН!\nAvgust 21, 2018\tҲАЙИТИНГИЗ МУБОРАК БЎЛСИН!da fikr bildirishni o'chirish 218 Кўришлар\nҚурбон байрами зулҳижжа ойининг ўнинчи кунидан бошланади. Арафа кунидан бошлаб дунёдаги барча мусулмонлар қатори юртимиздан борган ҳожиларимиз ҳам зиммаларидаги фарзлардан бири – ҳаж ибодатини бажаришга киришишди. Бу йили туманимиздан кетаётган хожилар сони муҳтарам юртбошимизнинг ташаббуслари билан 28 тадан 35 тага ошди. Улар Мино, Арафот, Муздалифа, Маккадаги Масжидул Ҳаром каби ибодат жойларида ҳаж амалларини бажариб, гуноҳлардан покланиш билан бирга мустақил юртимиз ҳамда унинг раҳбарларига, халқимиз ва барча мусулмонларимизга Аллоҳ таолодан тинчлик-хотиржамлик, файзу баракот ва эзгуликлар, кенг ризқ ва фаровонлик тилаб дуолар қилишяпти. Пайғамбаримиз Муҳаммаддан (соллаллоҳу алайҳи ва саллам) ривоят қилинган ҳадисда: “Бу кунларда қилинган яхши ишлар бошқа кунлардагидан Аллоҳ таолога суюклидир”, дейилган (Имом Бухорий ривояти, “Саҳиҳи Бухорий”).\nАввалги ҚУРБОН ҲАЙИТИ – КЎНГИЛЛАР ШОДЛИГИ\nКейинги Ибодатларнинг қабул бўлиши аломатлари


Sony компанияси сентябрь ойида иккита янги маҳсулотини намойиш этади » Новости Узбекистана сегодня: nuz.uz\nНовости Узбекистана → Фан ва технология → Sony компанияси сентябрь ойида иккита янги маҳсулотини намойиш этади\n22-08-2016 13:18 0 681 Рейтинг1 Чоп этиш\nЯпониянинг Sony компанияси сентябрь ойи бошларида ўзининг энг оммабоп ўйин қурилмаси PlayStation 4нинг икки хилдаги намунасини тақдим этади, деб хабар қилмоқда The Wall Street Journal.Нашр манбаларига кўра, янги қурилманинг бири PlayStation 4нинг ингичка кўринишидир.\nУнинг иккинчи, кучлироқ моделига PlayStation Neo номи берилган. Тахминларга мувофиқ, у 4K ўлчамли тасвирни акс эттириб, ўйинлардаги графикаси ҳам анча сифатли бўлади. Тасвирларнинг бундай юқори сифатда бўлиши, виртуал реаллик кўзойнаклари PlayStation VR лойиҳаси билан боғлиқ. Унинг савдолари шу йилнинг октябрь ойида бошланиши белгиланган.\nВиртуал реаллик кўзойнаклари 400 доллардан сотилади. Айни чоғда, PlayStation 4 ўйинлари рўйхати ўзгармайди. PlayStation 4 2013-йил ноябрь ойидан бери 40 млн донадан ортиқ нусхада сотилган. Агар, Sony компаниясининг келгуси маҳсулоти ҳақиқатдан ҳам сентябрь ойида тақдим этилгудек бўлса, бу ўйин ишлаб чиқариш саноатининг ёзилмаган қоидасига зид бўлади. Унга мувофиқ, янги ўйин платформалари 5-6 йилда бир марта чиқарилиши лозим.


Туркистон вилояти ҳокимининг муовини тайинланди\nҚозоғистон Республикаси Президенти Маъмуриятининг розилиги ҳамда Туркистон вилояти ҳокими Ж. Туймебаевнинг фармойиши билан Ўтарбаев Малик Нуржанули Туркистон вилояти ҳокимининг ўринбосари этиб тайинланди.\nМалик Нуржанули 1980 йил 2 февралда Жамбил вилояти, Ақжар қишлоғида туғилган. Меҳнат йўлини 2001 йили Ал Форобий номидаги Қозоқ Миллий университетининг халқаро муносабатлар факультетида ёш-тадқиқотчи сифатида бошлаган.\n2003-2016 йиллар оралиғида Ал Форбий номидаги Қозоқ Миллий университитенинг халқаро муносабатлар факультетида аспирант, “Диалог” Евроосиё-Қозоғистон” журналида масъул котиби, бош муҳаррир, бош мувофиқлаштирувчи, Қозоғистон Ёзувчилар уюшмасига қарашли “Қаламгер” журнали бош мувофиқлаштирувчиси, Қозоғистон Республикаси Маданият ҳамда спорт вазирлигининг Халқаро туркий маданиятини ривожлантириш ТУРКСОЙ ташкилотида вакили вазифаларини бажарган.\n2016 йил апрель ойидан бошлаб, Қозоғистон Республикаси Туркия Республикасидаги элчихонаси учинчи котиби лавозимида бўлган.\nВилоят ҳокимлигининг матбуот хизмати., 2018-11-20, 15:36 195


Сурхондарё вилояти, Узун тумани ички ишлар бўлимида вояга етмаганлар ишлари бўйича инспектор вазифасида ишлаган, майор 34 яшар Нилуфар Ортиқованинг “OzodMikrofon”га арз қилишича, Давлат хавфсизлик ходимлари амалдаги барча қонунларни бузиб, уни пора олганликда айблаган.\n“Мен Узун ИИБ да ходима бўлиб ишлардим, бир фуқарога ҳақиқатда ҳуқуқий маслахат бердим. Сурхондарё вилояти ДХХ ходимлари ўша фуқарога мажбурий ариза ёздиришиб, менга нисбатан сохта тадбир уюштириб, чўнтагимга пул тиқиб, сен пора олдинг деб айблов қўйишди. Аслида қўлимдан кукун изи чиқмади, улар менга пулни мажбурий ушлатиб, кейин суртма олишди, бу ҳолатнинг видио тасвири бор.\nМен аёл кишиман, менга нисбатан ўтказилган тадбирда мутахасис ва холислар аёл жинсида бўлиши лозим, лекин улар менга нисбатан эркак мутахассис ва эркак холислар иштирокида тадбир қилишди бу қонунга умуман зид.\nАризачи аризани ўзи ёзмаган ва имзоламаган, бу унинг имзоси икки хиллигидан кўриниб турибди. Аризага умуман бошқа одам тарафидан имзо қўйилган. Лекин терговчи ҳам, судья хам буни умуман эътиборга олмади. Улар ҳаммаси ДХХ ходимларидан қўрқишади.\nИшда иштирок этган холислардан бири ДХХда ишловчи мулозимнинг ўғли, иккинчиси ДХХга ишга кириш учун ҳужжат топширган номзод.\nХолислар биринчи судда телефон орқали чақиртирилганликлари, диктофон сўзлашувларини умуман эшитмаганликларини, ҳақиқатда бири ходимнинг ўғли, бири номзод эканликларини тан олган бўлсада, судья бу ҳолатларга эътибор бермади, чунки унинг ягона мақсади ДХХ мулозимларини айтганини қилиб менга нисбатан ҳукм ўқиш эди.\nЮртбошимиз фуқароларга нисбатан давлат амалдорлари шаффоф бўлинг деб айтганлари билан, ҳали ҳам фуқаролар ноҳақ айбланмоқда, ҳақиқатни топиш ўлим билан баробарлигича қолиб кетмоқда. Инсонларнинг тақдири давлат амалдорлари, судьялар учун бир пуллик қийматга эга эмас”, дейди собиқ майор Нилуфар Ортиқова.


“Президентдан совға олдим!” – Сурхон тонги\nБош саҳифа / Жамият / “Президентдан совға олдим!”\nДекабр 29, 2017\tЖамият Изоҳ қолдириш 716 Кўрилди\nЯнги йил байрами арафасида Меҳрибонлик уйлари, ижтимоий кўмакка муҳтож оилалар фарзандларига Президент совғаларини тантанали топшириш анъанага айланган. Термиз шаҳри ва Денов, Бойсун туманларида ташкил этилган бу галги “Президент арчаси” байрам тадбири янада кўтаринки кайфиятда ўтди.\nУнда вилоятимиздаги 12-Меҳрибонлик уйи тарбияланувчилари, Ватан сарҳадларини қўриқлаб, юртимиз ва халқимиз осойишталиги йўлида ҳалок бўлган ички ишлар идоралари, мудофаа ишлари бўлимлари ходимлари ва ҳарбий хизматчилар ҳамда ижтимоий кўмакка муҳтож оила фарзандларига Юртбошимиз номидан ширинликлар ва ўқув қуролларидан иборат беш юзга яқин байрам совғалари вилоятимиз ҳокими томонидан топширилди.\n— Мен ҳам Президентимиздан совға олдим, — дейди Ангор тумани 37-умумтаълим мактаби ўқувчиси Шабнам Қўшбоқова. — Бундан роса хурсанд бўлдим. Энди мен ҳам байрамда севимли мультқаҳрамонларим, Қорбобо ва Қорқиз билан ўйнаганим ҳақида маҳалламиздаги дўстларимга айтиб бераман.\nАжойиб ўйинлар, мультқаҳрамонларнинг чиқишлари ва куй-қўшиқлар оламга ҳайрат кўзи билан боқаётган мурғак қалб эгаларига бир олам қувонч улашди. Тадбир ниҳоясида улар учун ноз-неъматлар билан тўлдирилган байрам дастурхони ёзилди. Бундай тадирлар воҳамизнинг барча туманлари ва маҳаллаларида бўлиб ўтмоқда.\nОлдинги Фабрика иш бошлади\nКейинги ЎЗБЕКИСТОН РЕСПУБЛИКАСИ ПРЕЗДЕНТИНИНГ ФАРМОНИ


Ўқитувчи туман марказида катта китоб мажмуаси очди - Халқ сўзи\nЎқитувчи туман марказида катта китоб мажмуаси очди\n15:33 19 Июль 2019 Жамият\n- Китоб кириб борган уйдан ёмонлик чиқмайди, - дейди ташаббускор муаллим. - Узоқ йиллар давомида ёшларга таълим – тарбия бердим. Уларнинг кейинги тақдирларини кузатдим. Ҳаётлари қандай кечаётгани билан қизиқдим. Пировардида шундай хулосага келдим: китобга ошно бўлган киши турмушнинг ўнқир – чўнқир йўлларидан ўтишда қийналмас экан.\nШофиркон – кўплаб алломалар етишиб чиққан юрт. Бу ўринда биргина Иброҳим Мўминовни ёдга олишнинг ўзи кифоя. Жонкуяр муаллим ана шуларни ўйлаб, китоб дўкони очишни ният қилганди. Яқинлари, туман ҳокимлиги уни қўллаб – қувватлади. Ўқитувчининг 800 миллион сўм маблағи ҳамда молиявий муассаса томонидан ажратилган 200 миллион сўм миқдоридаги кредит эвазига мажмуа қад ростлади. Бу ерда 10 мингтадан зиёд илмий – техник, сиёсий – ҳуқуқий, бадиий адабиётлар, ўқув қўлланмалари мавжуд. Ўқув қуроллари, иш қоғозлари ва жиҳозлари сотуви ҳам йўлга қўйилган. Электрон кутубхона ва мутолаа бурчаги ташкил этилганини айтмайсизми? Муҳими, мажмуадан китобсеварлар қадами узилмаяпти.


2021 йил Давлат бюджети маъқулланди - Zamin.uz\n15:30 / 18.12.2020\nСенатнинг ўнинчи ялпи мажлисида “2021 йил учун Ўзбекистон Республикасининг Давлат бюджети тўғрисида”ги, “Бюджет жараёни такомиллаштирилиши муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида”ги ҳамда “2021 йил учун Ўзбекистон Республикасининг Давлат бюджети тўғрисида”ги Ўзбекистон Республикаси Қонуни қабул қилинганлиги муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш ҳақида”ги қонунлар муҳокама қилинди.\nТаъкидланганидек, “2021 йил учун Ўзбекистон Республикасининг Давлат бюджети тўғрисида”ги Қонун билан келгуси йил учун асосий макроиқтисодий кўрсаткичлар ва консолидациялашган Давлат бюджети прогнозлари ҳамда 2022 – 2023 йиллар учун бюджет мўлжаллари белгиланмоқда.\nҚайд этилганлардан келиб чиқиб, 2021 йилда Консолидациялашган бюджет даромадлари 178,5 трлн. сўмга ёки ялпи ички маҳсулотнинг\n25,9 фоизи даражасида прогноз қилинган.\nДавлат мақсадли жамғармаларига республика бюджетидан 15,9 трлн. сўм маблағ ажратиш ҳам белгиланган. Жумладан, бюджетдан ташқари Пенсия жамғармаси даромадлари 23,5 трлн. сўм, харажатлари 36,5 трлн. сўмни ташкил этгани ҳолда бюджетдан 14,7 трлн. сўм ажратилиши режалаштирилган.\nБундан ташқари, мажлисда таъкидланганидек, “Бюджет жараёни такомиллаштирилиши муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида”ги Қонун билан бюджет тизими ва бюджет жараёнини такомиллаштириш чоралари белгиланмоқда.\nУшбу чораларнинг Бюджет ва Маъмурий жавобгарлик тўғрисидаги кодекслар ҳамда “Маҳаллий давлат ҳокимияти тўғрисида”ги ва “Бухгалтерия ҳисоби тўғрисида”ги қонунларга тегишли ўзгартиш киритиш орқали амалга оширилиши назарда тутилган.\nШунингдек, мажлисда “2021 йил учун Ўзбекистон Республикасининг Давлат бюджети тўғрисида”ги Қонун қабул қилинганлиги муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш ҳақида”ги Қонун ҳам кўриб чиқилди.\nШунга кўра, “Ўзбекистон Республикаси Солиқ кодексига ўзгартиш ва қўшимчалар киритиш тўғрисида”ги Қонун ва Ўзбекистон Республикаси Солиқ кодексига ўзгартиш киритилмоқда.\nСенат аъзолари томонидан мазкур қонунлар маъқулланди. “Замин” янгиликларини “Инстаграм”да кузатиб боринг\n11-09-2020, 21:38, Иқтисодиёт\nЎзбекистон 2019 йилдан бошлаб мобиль алоқа хизматларига акциз солиғини жорий қилади\n28-12-2018, 12:08, Иқтисодиёт


Рамил Рахматуллин: ихтиромиз шаккоклик эмас, инсон саломатлигини тиклашга қаратилган - BBC O'zbek\nРамил Рахматуллин: ихтиромиз шаккоклик эмас, инсон саломатлигини тиклашга қаратилган\nImage caption Рамил Рахматуллин биотери устида 2006 йилдан тадқиқотлар олиб боради\n"Инсоннинг қўли ёки оёғини қайта ясай олмасмиз, аммо биз жигар ёки ошқозоности безининг бир қисмини қайта тиклашнинг уддасидан чиқишимиз мумкин", дейди россиялик ихтирочи Рамил Рахматуллин.\nРамил Рахматуллин ихтиро қилган материал - "Гиаматрикс"га бутун дунёдан қизиқиш билдирилаяпти.\n"Сунъий тери ясашда биз бошқа йўлдан бордик", дейди ёш олим.\n"Гиаматрикс" бошқа биотерилардан фарқ қилади, уни инсон танасининг куйган қисми устига қўйилса, терининг ташқи кўриниши нафақат қайта тикланади, балки бу модда куйиш оқибатида олинган яраларнинг ҳам тезроқ тузалишига ёрдам беради.\nРамил Рахматуллин бу йўналишдаги тадқиқотларини 2006 йилда бошлаган, шу йилга келиб янги ихтиро афзалликлари кўзга ташланди.\nБионженер Рамил Рахматуллин 1976 йилда Оренбург шаҳрида ҳарбийлар оиласида туғилган.\nЎрта мактабни Челябинск шаҳрида якунлаган.\nУ болалигидан биология фанига қизиққан, биология бўйича мактаб ўқувчилари ўртасидаги халқаро олимпиадада бронза медали билан мукофотланган.\nРамил биотехнологияга илк бор қизиқиш болалигида Ҳолландияга сафар пайтида туғилганини айтади.\nБионженерлик конструкцияларини барпо этишга қарор қилган Рамил Рахматуллин Оренбург Медицина академиясига ўқишга киради.\nАйни пайтда Москва Давлат университетида ҳам таҳсилни бирга олиб боради.\nАспирантурани тугатган Рамил Рахматуллин Оренбург Давлат университетида биотери устидаги тадқиқотларини бошлаган.\nРамил Рахматуллиннинг саволларга жавоблари\nБи-би-си даставвал Рамилдан ўзи ва оиласи ҳақида сўзлаб беришни илтимос қилди.\nРамил Рахматуллин: Мен давлат хизматчиларининг оиласида туғилганман. Табиийки, бу Совет Иттифоқи даври эди, менинг отам ҳарбий, онам педагог, биология ўқитувчиси эди. Мен Оренбург шаҳрида туғилганман. Отамнинг касби ҳарбий бўлгани учун ҳар хил жойларга ишлаш учун юборишар, бизнинг Совет Иттифоқининг турли шаҳарларида яшашимизга тўғри келган. Биз оилада икки фарзандмиз – мен ва синглим. Мен мактабни Челябинск вилоятидаги ҳарбий шаҳарчада олтин медал билан битирганман. Онам биология ўқитувчиси бўлгани учун биологияга бўлган муҳаббат менга онамдан «юққан”. Мен ўқувчилигимдан биология тўгарагига қатнаганман, шу фан бўйича олимпиадаларда иштирок этиб, халқаро даражадаги кўриккача етишга муваффақ бўлганман. Менда биологияга, тиббиётга қизиқиш бутун умр қолди, ўзимнинг касбимнинг йўналишини ҳам мен шу туфайли танлаганман. Ота-онам болалигимдан менинг қизиқишимни рағбатлантиришган, мен учун барча шароитни яратишга ҳаракат қилганлар. Улар менинг университетларга бориб, қўшимча сабоқ олишимга ката ёрдам берганлар. Шунинг учун мен улардан бир умр миннатдорман. Ҳозир ўзим ҳам уйланганман, яқин орада оиламиз аъзолари сони кўпайишини кутаяпмиз.\nБи-би-си: Мана ҳозир сиз банд бўлган соҳа – биоинженерияга қизиқиш ҳақида батафсил гапириб берсангиз.\nРамил Рахматуллин: Боя айтганимдек, мен ҳали мактаб йилларидан биологияни фаол ўрганганман ва онамнинг кўмаги билан биология олимпиадаларида қатнашганман. Биринчи қизиқиш 1993 йилда туғилган. Ўшанда бизни – биология фани бўйича халқаро олимпиада иштирокчиларини Ҳолландияга, Утрехт университет шаҳарчасига олиб боришган эди. У ерда бизни инновацион-биотехнология ишлаб чиқариш корхонасига экскурсияга олиб боришган. Бу корхонада мен ўсимликларнинг уникал қафас тизимларини яратаётганларини кўрганман. Мен биотехнология имкониятларини кўриб ҳайратга тушганман – улар у ерда ўсимликнинг битта қафасидан ёки ҳужайрасидан бутун бошли ўсимликни пайдо қилишнинг уддасидан чиқишган. Ўшандан кейин мен инсоннинг организми учун фойдаланса бўладиган таркибий қисмларни яратишга қизиқиб қолганман. Бу ўсмирларга хос ҳайрат, катта таассурот натижаси эди. Ва бу нарса шу соҳани танлашимга туртки бўлган. Кейинчалик тиббиёт олийгоҳида таҳсил олиб юрган йилларимда бу йўналиш истиқболли экан, деган фикрга келганман. Иккинчи курсдан академик Бухариннинг микробиология тўгарагига аъзо бўлиб кирганман. Яна – менинг онамга азоб берадиган бир тери хасталиги бор эди, онам анча йиллардан бери қийналар эди ва менинг бу йўналишга қизиқишим сабабларидан бири ҳам онамга ёрдамлашиш эди.\nБи-би-си: Онангизга ёрдам бера олдингизми?\nРамил Рахматуллин: Ҳа, онам мен ихтиро қилган усулдан даво топган биринчи инсон. Биотери унинг қўлидаги тери хасталигини даволади. Бунлай натижа мени янада илҳомлантирди.\nБи-би-си: Мана сизнинг ихтиронгиз ҳақид гапирилар экан, бу усул билан инсоннинг қўли ёки оёғини ясаб бўлмас, аммо инсон айрим органининг бир қисмини яратиб бўлади, дейилади. Бу йўналишда сиз қанчалар олдинги силжишга эришдингиз?\nРамил Рахматуллин: Биз фақат биотери билан чекланиб қолмоқчи эмасмиз. Уч йил илгари ихтиромиз тан олинганидан кейин ноёб ускуна олиб, ўзимизда – Оренбург Давлат университетидаги лабораторияга ўрнатиш имконияти туғилди. Биз ўз изланишларимизни янада давом эттиришимиз учун Оренбург университети раҳбарияти зарур барча шароитни яратиб берди. Биз ҳозир уч ўлчовли материал барпо этиш устида иш олиб бораяпмиз. Бу йўналишда муваффақиятга ҳам эришдик. Бу кенг ҳажмдаги структуралардир. Агар бу структураларга муаяйн бир шароит яратиб, ҳали ривожланмаган ҳужайралар жойлаштирилса, бу ҳужайралар “йўналишли” ривожланиши мумкин. Мисол учун, бу инсоннинг бирор органи ҳужайралари бўлиши мумкин. Ҳозир биз жигар ҳужайралари устида эксперимент олиб бораяпмиз, алоҳида таъкидлайман, ҳали бу эксперимент. Бу эксперимент мақсади шуки, мисол учун, шикастланган жигарга биз пайдо қилган ҳужайралардан иборат структура пайвандланса, бу структура жигарнинг ўзини қайта тиклашига, яна тўлақонли соғлом жигарга қайтишига ёрдам беради. Биз бундай экспериментларни жигар, ошқозоности безида ўтказаяпмиз, биз кўзнинг биомугуз пардасини ясашнинг уддасидан чиқдик. Айнан кўз мугуз пардаси Россияда янгилик, ихтиро сифатида эътироф этилди, яқинда уни халқаро кўргазмада тақдим этамиз. Бошида биз камчилик эдик, аммо ҳозирга келиб, биз бутун бошли бир жамоага айландик. Ҳозир биз билан ёш, истеъдодли мутахассислар, тажрибали профессорлар ҳамкорлик қилишаяпти. Шунинг учун бизнинг изланишларимиз суръати ошди, деб айта оламан.\nБи-би-си: Сиз ихтиро қилган биотери –“Гиаматрикс”нинг хоссалари нималардан иборат, у қандай тузилган? Шу ҳақда батафсил гапириб берсангиз.\nРамил Рахматуллин: Агар соддароқ қилиб тушунтиришга ҳаракат қилсам – ҳамма биладики, инсон терисининг асосида гиалурон кислотаси ётади. Терининг юмшоқлиги, эластиклиги ана шу моддага боғлиқ. Гиалурон кислотасининг ташқи кўриниши биздаги, Россиядаги “холодец”нинг ташқи кўринишини эслатади. Биз ана шу аморф моддадан пластин қобиқ ясашнинг уддасидан чиқдик. Энди бу ҳарир рўмол шаклига кирди – нозик, кўзга кўринар-кўринмас иплар билан тикилган ҳарир рўмолга ўхшайди. Биз инсон терисининг асосини ташкил этадиган моддани ана шундай “ип” билан улаб чиқдик. Натижада жуда жўн, аммо ҳақиқий инсон териси хусусиятларига яқин тери юзага келди. Бизнинг материалимизнинг ўзининг ҳужайраси йўқ, аммо у ўзига хос матрицадир. Бу матрица эса жуда қулай, ҳужайралар тепасидаги муҳитни пайдо қилади. Унинг остида эса инсоннинг ўзининг териси ривожланиши учун шароит сақланади. Агар сиз куйган терининг устини гиаматрикс билан қопласангиз, у ярани инфекция тушишидан муҳофаза қилади, терини қуруқшаб қолиши, янада аҳволи ёмонлашишининг олдини олади. Бу пластинканинг қалинлиги ярим-бир миллиметрча. У терининг устига қўйилганда, теридан фарқ қилмайди. У бошида муҳофаза қавати ролини ўйнайди. Тери ўсиб, яра битиб борган сайин гиаматрикс терига сингиб йўқ бўлиб кетади. Унинг сўрилиб кетиш жараёни ҳам жуда мувозанатли кечади. Биз биламизки, тери куйганда ёки бошқа жароҳат олганда ярани қайта боғлаш инсон учун жуда оғриқли кечади. Гиаматриксдан фойдаланганда эса ярани, у битиб кетгунича қайта-қайта боғлаш талаб этилмайди.\nБи-би-си: Сиз ихтиро қилган биотерини саноат миқёсида ишлаб чиқариш масаласи қандай ҳал этилаяпти?\nРамил Рахматуллин: Бизнинг муваффақиятимизга Оренбург Давлат университетининг қўллаб-қувватлаши катта ёрдам берди. Бошидан университет раҳбарияти, шахсан ректор Владимир Ковалевскийнинг ўзи биотерини ривожлантириш тарафдори бўлди. Ўқув даргоҳи бизнинг тадқиқотимиз учун маблағ ажратди, зарур жиҳоз-ускуналар билан таъминлади. Мана ҳозир университет биз учун ер ажратган. Бу жойда биз ишлаб чиқариш мажмуасини қуришни бошлаяпмиз. Мажмуа ярим йиллардан кейин, келаси баҳорларда ишга тушгач, биз саноат миқёсида ишлаб чиқаришни бошлаймиз. Ҳозир бизнинг ихтиромиз “РосНАН” давлат корпорациясидан якуний экспертизадан ўтказилаяпти, унинг раҳбари жаноб Чубайс жуда қиммат хорижий ускунани сотиб олишда бизга молиявий дастак беришга ваъда берди. Комплекснинг дастлабки баҳоси 20 миллион долларга баҳоланаяпти. Биз Бош вазир Владимир Путин билан учрашганимизда, ўзимизнинг муаммоларимиз, солиқ муаммолари ҳақида сўзлаб бердик. Биз ўзаро бир-биримизни тушундик. Шунинг учун ҳозир бизнинг ривожланишимиз учун олдимизда ҳеч қандай тўсиқ йўқ.\nБи-би-си: Бизнинг электрон почтамизга Илмира Гилмутдиновадан хат келди. Унда Илмира Гилмутдинова “эпидермолиз буллезний” деб номланадиган хасталикка чалинган бола АҚШда яшашини хабар қилган, сиз унга ёрдам бера оласизми, деб сўраган.\nРамил Рахматуллин: Савол учун раҳмат. Биз ўз ихтиромизни синаб кўрган биринчи беморлардан бири ўн икки ёшли ўғил бола бўлган, унда туғма эпидермолиз бор эди. Лекин ундаги буллез формаси эмас, енгилроғи эди. Бизнинг материалимиз билан муолажадан кейинги натижа ёмон бўлмади. Мен Америкада эпидермолиз билан оғрийдиган бола яшаши ҳақида эшитганман. Боланинг ўзининг териси ривожланмаган, кунига беш-олти марта ярасини боғлашга тўғри келиши ҳақида хабардор бўлганман. Агар сизнинг радионгиз орқали ўша боланинг яқинлари билан боғланиш имкони бўлса, биз керакли ҳажмдаги биотерини уларга етказиб беришга тайёрмиз.\nБи-би-си: Олим исмли ўқувчимиз “туғма нор”ни йўқотишда сизнинг усулингизни, яъни гиаматриксни қўлласа бўладими, деб сўрапти.\nРамил Рахматуллин: Бизга тери пигментацияси бузилган беморлар мурожаат қилишган. Афсуски, биотеридан фойдаланиш йўналиши бошқа, ундан бошқа мақсад кўзлангани сабабли биз бундай беморларга ёрдам бера олмаганмиз. Биотери инсон баданида, терисида қандайдир қусур бўлса, ўша қусурни бекитиш, даволаш мақсадини кўзлайди. Биз келажакда бундай масалалар билан шуғулланамиз, аммо ҳозир бу мақсадда биотеридан фойдланиб бўлмайди.\nБи-би-си: Ўшдан доимий мухлисимиз Одилжон Маҳдумий шундай ёзади: Юнон файласуфларидан бири “инсон қўли билан яратилган барча нарсаларда албатта камчилик бор” деб айтган. Сизнинг ихтиронгизда ҳам камчилик бор, деб ўйлайсизми?\nРамил Рахматуллин: Мен бевосита шу иш билан шуғулланаётган инсон бўлганим учун ижобий ёки салбий томонларига баҳо беришда, албатта, объектив бўла олмайман. Камчиликлардан бири сифатида шуни айтишим мумкинки, бу материал чекланганидир. Бу чекланганлик биоматериал кенглиги, чуқурлиги билан боғлиқ. Мисол учун, инсон танасида учинчи даражали, тўртинчи даражали деб ўлчанадиган чуқур куйишлар бўлади. Бундай ҳолатда биотерининг ўзи етарли бўлмайди. Яна бир камчилик, ишлаб чиқариш даражасининг жуда кенглигигига эришиб бўлмаслигидир. Чунки бу илм-фан билан боғлиқ бўлганидан катта-катта миқёсдаги биотерини ишлаб чиқариб бўлмайди. Албаттаки, энг асосий камчилик ҳали уни ишлаб чиқариш йўлга қўйилмаганидир, деб айтган бўлардим мен.\nБи-би-си: Москвадан Алишер Қурбонов юборган мактубдан: Сиз яратган терининг инервацияси қанақа бўлади? Тананинг қайси қисмини териларини яратаяпсиз? Қайси ирқ вакилларининг терисини яратиш қулай ва қайсилариники қийин?\nРамил Рахматуллин: Биотерининг ўзи ҳақиқий тери ўрнини босувчи бўлолмайди. Биотерининг остидан инсоннинг ўзининг териси қайта ўсиб чиқади. Тери билан бирга томирлар, нервлар ҳам ўсиб чиқади. Энди бу одамнинг ўзининг териси, бегона тери эмас. Бу билан инервация, яъни бадан орқали сезиш яна сақланиб қолади. Биотери эса сингиб ё сўрилиб кетади. Мен турли ирқ вакилларининг териси бир-биридан фарқ қилади, деб ўйламайман. Фақат тери ранги фарқ қилиши мумкин. Терининг ўзини яна қайта тиклаш тамойиллари эса ҳаммада бир хил.\nТошкентдан Дилшод Муҳаммедов сўрапти: Инсонинг терисини ясаш бу инсоннинг клонини ясашга яқин ҳодиса эмасмикан? Кейинчалик клон ясашда сиздан ёрдам сўраб қолсалар, ёрдам берасизми?\nРамил Рахматуллин: Клонлаштириш жуда мураккаб, жуда жиддий жараён. Тери эса инсоннинг жуда кичик фрагменти. Инсоннинг мияси бор, юраги, жигари... Одам танаси билан терини солиштирганда, одам бир автомобил бўлса, тери бу автомобилдаги бир винтдай гап. Аммо винт ҳам автомобилнинг жуда муҳим эҳтиёт қисми ҳисобланади. Клонлаштириш ғояси жуда қизиқ ғоя. Авваламбор, клонлаштириш даражасидаги ишга қўл уриш учун бизда бунинг учун зарур технология йўқ, иккинчидан биз ўз тадқиқотларимизда ўз олдимизга клонлаштириш мақсадини қўйганимиз йўқ. Биз ўз олдимизга инсоннинг органининг бир қисмини ясаш ва бундан одам организмининг эҳтиёт қисми сифатида фойдаланиш вазифасини қўйганмиз. Агар инсонни клонлаштиришга тўғри келса, бунинг ахлоқий жиҳати ҳам юзага чиқади-ку. Ким бу, эртага нима қилади, қаёққа боради? Бунинг учун ҳам масъулиятни бўйинга олиб иш кўриш керак бўлади. Шунинг учун биз бу ғояни кўзлаётганимиз йўқ.\nБи-би-си: Бир неча ўқувчимиз сиз қайси динга эътиқод қилишингиз ҳақида сўрашган ва сизнинг ишингиз Оллоҳ иродасига қарши бориш эмасми, деган маънода сизга савол беришган.\nРамил Рахматуллин: Мен авваламбор тадқиқотчи олимман. Мен мусулмонман, мен ўзимни Ислом динидаги инсон деб биламан. Менинг аждодларим, ота-онам фақат Ислом динига эътиқод қилганлар. Бу саволга мен шундай жавоб беришни истайман: мен учун муҳими – билиш, илмий ўрганиш. Менинг билишимча, ўзингнинг яқин одамингни қандайдир хасталикдан, беморликдан қутулишида кўмаклашишинг Қуръон таълимоти, Ислом таълимотига зид келмайди. Бизнинг ихтиромиз эса инсонга соғлигини қайтариш, саломатлигини тиклашга қаратилган. Йўқ, бизнинг ишимиз Ислом динига, Оллоҳ иродасига қарши эмас. Агар биз клонлаштиришга бел боғлаганимизда, ўзимизни яратувчи ҳис қилганимизда бу Оллоҳга қарши бориш бўлган бўларди.\nБи-би-си: Ўқувчиларимиз сиздан Ўзбекистон ҳақида нималарни биласиз, деб ҳам сўрашган экан.\nРамил Рахматуллин: Менинг ота томондан аждодларим ХХ аср бошларида Ўзбекистонда яшашган. Бу Октябр инқилоби, инқилобдан кейинги фуқаролар уруши, 1920 йиллар бўлган. Менинг билишимча, бугун Ўзбекистон Ўрта Осиёда анча жадал ривожланиб келаётган мамлакат. Ўзбекистоннинг келажакда жуда ривожланган мамлакатлар сафига қўшилиши учун салоҳияти етарли. Ўзбеклар орасида танишларим кўп. Асли ўзбекистонлик бўлган инсонларни ҳам биламан, Оренбургда истиқомат қиладиган ҳам ўзбек танишларим бор. Уларнинг кўпчилиги билимли, зиёли кишилар. Бундай кишилар билан Ўзбекистон келажакда албатта ривожланиб кетади, деб ўйлайман.


Голливуд юлдузларининг стоматолог ҳузурига ташрифидан аввалги ва кейинги ҳолати\n11:31 / 04.08.2015 33933\n“Даракчи” газетаси шоу-бизнес оламига оид қувноқ рейтинглар эълон қилишда давом этмоқда. Бу сафар машҳур санъат ва маданият арбобларининг табассумлари рейтинги ўқувчиларга тақдим этилди.\nГолливуд юлдузларидан тузилган тўққизликдан тиш муаммосига учраб, тиш докторига мурожаат қилишга мажбур бўлган актёр ва қўшиқчилар ўрин олди.\nУлар ичида биринчи поғонани машҳур актёр, “Оушен” силсиласи ва кўплаб бошқа фильмлар билан\nшуҳрат қозонган Жорж Клуни эгаллади. Клунининг тишлари дастлаб устма-уст ўсган эди. Узун-қисқа тишларни рисоладагидек ҳолатга келтириш учун у кўп бора шифокор қабулида бўлган. Бунинг натижасида эса кўплаб фильмларнинг қаҳрамонига айланиб, миллионлаб мухлисларга эга бўлди.\nИккинчи ўринда турган Кэтрин Зета-Жонс, учинчи ўриндаги Spice Girls гуруҳи солисти Виктория Бекхэм, бешинчи ўриндаги Деми Мурлар ҳам мана шундай муаммога учрашган.\nТўртинчи натижани қайд қилган актриса Николь Кидманнинг тишлари бир текис бўлса ҳам, улардаги сариқ доғлар бемалол табассум қилиш имконини бермасди. Мунтазам равишда оқартириш муолажасини ўтказишгина керакли натижани берди.\nОлтинчи ўрин яна бир машҳур эркак актёр – Том Крузга насиб қилди. Унинг олди тиши докторнинг муолажасига муҳтож эди. Эндиликда у ушбу муаммодан халос бўлди.\nШунингдек, тўққизликка Кирстен Данст, Селин Дион ва Кеёйт Бекинсейллар киритилди.\nШунингдек, газетада айнан шу кўрсаткич бўйича Ўзбекистон санъати ўнлиги тузиб чиқилди.\nУнда биринчи ўрин 58 йилдан Ўзбек миллий академик драма театрида фаолият юритиб келаётган Ўзбекистон халқ артисти Тўти Юсуповага берилди.\nУндан кейинги ўринларни хонандалар Алишер Файз ва Шаҳзода эгаллашди.\nШунингдек, ўнликка актриса Раъно Шодиева, раққоса Шодиёра Омонова, телебошловчи Рихситилла Абдуллаев, Отажоновлар сулоласининг кенжа вакилларидан бири Али Отажонов, актёр Бобур Йўлдошев, актрисалар Асал Шодиева ва Дилноза Кубаевалар


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Юлдузлар ўртасида бир либос машмашаси ёхуд кутилмаган вазиятлардан қандай чиқасиз?\t11:15, 18 октябрь\tДейлик, бирор тадбирга отланаяпсиз. Аксига олиб, дизайнер мўлжаллаган либосингизни кўнглингиздагидек тайёрламаган. Тантана бошланишига эса атиги 1 соатгина вақт қолган. Хўш, қандай йўл тутасиз? Ушбу саволга санъаткор аёлларимиздан жавоб олиб, уларнинг кутилмаган вазиятларда қандай йўл тутишларини руҳшунос Шаҳноза ХАЛИЛОВА билан таҳлил қиламиз. «Дўконга чопаман»\nРуҳшунос фикри: — Оғир, вазмин хушовоз хонандамизнинг танлови ортиқча ҳис-ҳажонга берилмаслигидан далолат беради. Ўз тамойилларига содиқ кишилар тоифасидан бўлиб, бироз таваккалчилиги ҳам бор. Чунки 1 соат ичида исталган либосни топмаслигининг эҳтимоли борлигини билса-да, ушбу чорани қўллаб кўради. «Инжиқлик қилмайман»\nДИЛСЎЗ, хонанда: — Шу ҳам муаммоми? Бор либосимни кийиб кетавераман. Ўтган гал ҳам шу кўйлакда боргандим деб, инжиқлик қилмайман. Руҳшунос фикри: — Дилсўзни ҳақиқий оптимистлар сафига бемалол қўшиш мумкин. У чумолидан фил ясамайдиганлардан. Ва бошқаларнинг фикри билан ҳисоблашиб, ўз имкониятларини қўлдан чиқармайдиган аёлдир. Бу кареьера қиламан деган киши учун жуда муҳим хислат. «Захирам бор!»\nМадина МУМТОЗ, актриса: — Бироз асабийлашаман. Бироқ чора топиш учун «Мадина, тинчлан, ҳаммаси яхши бўлади, либос топилади», деб ўзимга такрорлайман. Бунақа ҳолатга тушавериб, тажрибам ошиб қолгани учун захирамда доим кўйлаклар бўлади. Агар улар ҳам тўғри келмаса, бирор дўконга отланишим мумкин. Майли, 5-10 дақиқа кечиксам ҳам, ўзимга ёққан либосда тантанага боришни афзал кўраман. Руҳшунос фикри: — Бироз таъсирчан ва кутилмаган вазиятлардан хавфсирайдиганлар ҳаммасини олдиндан кўз остига олиб қўйишади. Уларнинг бир эмас, бир неча йўллари бўлади. Бунинг устига, Мадина Мумтоздек йўл тутадиганлар ўз истакларига қарши чиқишмайди. Ва истаганига эришиш учун қайта-қайта уриниб кўришга эринишмайди. «Тақдирга тан бераман, аммо...»\nРуҳшунос фикри: — Севара бошқаларга қараганда анча реал ва ҳақиқатни тан оладиганлар тоифасига киради. Ва қатъий қарор қабул қила олади. Бир бор «оғзини куйдирган» кишиларга қайта мурожаат қилмайди. Тақдирга тан бериб, вазиятдан тўғри хулоса чиқаришни билади. Яъни бир қилган хатосига иккинчи бор йўл қўймайди. «Ўзим дизайнерга айланаман!»\nМуқаддас САЪДУЛЛАЕВА, актриса: — Бу ҳол кайфиятимга салбий таъсир ўтказмасдан қолмайди. Аммо буни бошқаларга сездирмасликка ҳаракат қиламан. Чунки уларнинг кайфиятини ҳам туширишни истамайман. Қолаверса, мен учун кийим эмас, тадбир муҳим! Шу сабабдан ҳам гардеробимдаги ўзимга жуда ёққан либосни кийиб, тантанага йўл оламан. Руҳшунос фикри: — Муқаддаснинг ўз кайфияти бошқаларнинг ҳам тантановар руҳига таъсир қилмаслигини ўйлаши яхши. Муаммолардан аввалига тушкунликка тушиб қолади-ю, бироқ ўзида бор имкониятлар учун шукр қилишни билади. Сўровномамизда иштирок этганларнинг бирортаси умуман тадбирга бормаслик йўлини танлашмади. Агар сиз шу йўлни танласангиз, демак, пессимистсиз. Баҳона топиб, айбни кимгадир ағдариб, кичик муаммодан ҳам бутун дунё кўзингизга тор кўриниб, имкониятларни қўлдан чиқарасиз. Йўқ, бундайлар сафини тарк этинг. Қаранг, ижодкор аёлларимизнинг ҳаммаси кутилмаган вазиятларда тушкунликка тушмайдиганлардан. Улар нима қилиб бўлса ҳам, вазиятдан чиқишга ҳаракат этишади. Омадларининг сири ҳам шу бўлса, ажабмас!\nЛола Аҳмедова: “Биз танлаган номзод ишончимизни оқлайди!”\tМавлуда Асалхўжаева: “Бу жараёнга бефарқ бўлишга ҳеч биримизнинг ҳаққимиз йўқ”\t“Шарқ” гуруҳи яккахони Татьяна Зайцева чақалоқ билан уйга йўл олди\t«Жим, уйда болалар бор!»\tTelegram`чилар “Уммон”чи Зоҳидни “ўлди”га чиқарди\tАёлларга ҳадя этилган энг қимматбаҳо совғалар рейтинги\tОтправить


“Ақлли ҳисоблагич” АСКУЭ сутка давомидаги турли тарифларда ҳам электр энергиясидан фойдаланганликни аниқ ҳисоблаб бериш функциясига эга. Бугун Республикамиз Прeзидентининг“Элeктр энeргeтикaси тaрмoғини жaдaл ривoжлaнтириш вa мoлиявий бaрқaрoрлигини тaъминлaш чoрa-тaдбирлaри тўғрисидa”ги қaрoрига асосан бутун мамлакатимизда бўлгани каби Навоий вилоятида ҳам истеъмолчиларига ...\nНавоий вилоят Ахборот ва оммавий коммуникациялар бошқармаси 2019 йилнинг декабрида давлат бошқарув органлари ва ташкилотлари раҳбарлари матбуот котиблари ҳамда туман, шаҳар ҳокимликлари матбуот хизмати раҳбарларини аттестациядан ўтказган эди. Бугун эса аттестациядан ўтган 17 нафар матбуот котибларига гувоҳнома топширилди. Гувоҳнома 3 йил муддатга берилиши кўрсатилган. Очиқ, ошкора суҳбат руҳ ...\nКОНИМЕХЛИК ТАДБИРКОР МАКТАБГА ИЧИМЛИК СУВИ КЕЛТИРДИ.\nТумандаги "Real Invest Grand" фирмаси раҳбари Шерали Давлетов томонидан аҳолини тоза ичимлик суви билан таъминлаш, кам таъминланган оилаларни ижтимоий муҳофаза қилиш борасида бир қатор хайрли ишлар амалга ошириб келинмоқда. Бу сафар ҳам тадбиркор томонидан тумандаги 9-умумтаълим мактабига тоза ичимлик суви келтирилди. Мактаб жамоасининг азалий орзуси ушалди. Саховатли инсонлар кўпайсин! ...\nТурсунов Кобул Бекназарович - Навоий вилоят ҳокими Ходжаев Жамшид Бахтиёрович - Ўзбекистон ёшлар иттифоқи Навоий вилояти Кенгаши раиси; Тулекова Зиба Толибековна - Томди тумани ҳокими ўринбосари, Хотин-қизлар қўмитаси раиси; Шарипов Баходир Мавлонович - “Навоийазот” акциядорлик жамияти бошқарув раиси; Орзиева Дилбар Адизовна - Навоий шаҳар “Меҳрибонлик уйи” директори; ...\nЎзбекистон Миллий ахборот агентлиги – ЎзА томонидан ўтказилган аҳолини том маънода рози қилган, халққа ҳақиқий кўмакчи бўлган “2019 ЙИЛНИНГ ЭНГ НАМУНАЛИ ҲУДУДИ” номли сўровнома натижаларига кўра, Навоий вилояти ҳокимлиги фахрли 3 ўринни қўлга киритди. Тантанали тақдирлаш маросида вилоят ҳокимлиги матбуот котиби Дилшод Мамаражабов қатнашди. ...\nРАСМИЙ БАЁНОТ: ДЎКОНИ ЁНИБ КЕТГАН ТАДБИРКОРЛАРГА АМАЛИЙ ЁРДАМ КЎРСАТИЛАДИ\n16 январь куни ижтимоий тармоқлар ҳамда электрон оммавий ахборот воситаларида Навоий шаҳридаги савдо комплексида юзага келган ёнғинхусусида хабарлар тарқалди. Ҳақиқатан, шу куни соат тахминан 21:19да Навоий шаҳридаги 3 қаватдан иборат (ертўла қисми билан 4 қават) бўлган “Навоий савдо комплекси”нинг энг юқори қаватида ёнғин келиб чиққан. Натижада 6 та кийим-кечак савдо дўкон ...


Исломободда ТАПҲ газ қувури лойиҳаси бўйича учрашув ўтказилади\n10:43 / 01.08.2015\nПокистон пойтахти Исломобод шаҳрида Туркманистон-Афғонистон-Покистон-Ҳиндистон газ қувури лойиҳаси бўйича ҳамкорлик доирасидаги томонларнинг учрашуви ташкил этилади.\nУчрашувда лойиҳанинг навбатдаги босқичи ҳақида муҳокама ўтказилиши режалаштирилган.\n«Туркменистан: золотой век» нашри берган хабарда айтилишича, Покистонга Туркманистон Вазирлар Маҳкамаси вакили Боймурот Ҳожимуҳаммедов ва президент ҳузуридаги углевод ресурсларидан фойдаланиш ва бошқариш вгентлиги директори Яхшикелди Какаев йўл олади.\nУчрашув 3 август кунига белгиланган.\nЭслатиб ўтамиз, 2014 йилда Туркманистон, Афғонистон, Покистон ва Ҳиндистон давлат газ компаниялари янги компания таъсис этганди. У 1800 километрлик Туркманистон-Афғонистон-Покистон-Ҳиндистон (ТAПҲ) газ қувурини қуриб, сўнг унга эгалик қилади ва ундан фойдаланади.\nТўртала мамлакат ҳам янги компания капиталида тенг улушга эга бўлган. Осиё тараққиёт банки ТAПҲ газ қувури лойиҳаси бўйича транзакциявий маслаҳатчи этиб тайинланган.\nТAПҲ қувури 30 йил давомида Туркманистондан Афғонистон, Покистон ва Ҳиндистонга йилига 33 миллиард кубометр табиий газни экспорт қилиши мўлжалланган.


Тен Хаагга "Вест Хем" етакчиси керак » Бугунги футбол янгиликлари Узбекистон ва Жахон футболи спорт 2022\nGoal24.uz » Европа жамоалари » Англия » Тен Хаагга "Вест Хем" етакчиси керак\nТен Хаагга "Вест Хем" етакчиси керак\nБу Эрикнинг асосий трансфер устуворлиги.\nТез орада "Манчестер Юнайтед"ни бошқарадиган Эрик тен Хааг ярим ҳимоячи Деклан Райсни "Вест Хем"дан "Олд Траффорд"га жалб қилмоқчи. Манбага кўра, Деклан голландиялик мутахассис учун трансфер бозорида сўзсиз устуворлик ҳисобланади.\nЭрик Райсни анчадан бери кузатиб келади ва уни Премер-лиганинг энг яхши ярим ҳимоячиларидан бири деб билади.\nДеклан узоқ вақтдан бери "Манчестер Юнайтед" ва бошқа топ-клублар билан тенглашиб келган, аммо "Вест Хем" ҳозиргача ярим ҳимоячини ўз сафларида сақлаб қолишга муваффақ бўлди. Райс учун катта маблағ сўралмоқда.


Rost24 - Тошкент вилоятида ҳокимлик Президент фармони билан найранг ишлатиб, 12 минг аҳолини мактабсиз қолдирмоқда\nТошкент вилоятида ҳокимлик Президент фармони билан найранг ишлатиб, 12 минг аҳолини мактабсиз қолдирмоқда\nБош прокуратура ноқонуний деб топган қарор бекор қилинмади, ҳокимга чора кўрилмади. Нима учун?\nЕр бўйича энг кўп ноқонуний қарорлар Тошкент вилояти ҳокимликларидан чиқарилмоқда. Энг кўп коррупция ҳолати аниқланган ҳудудлар рейтингида Тошкент вилояти “фахрли” 3-ўринни эгаллаб келади.\nАгар вилоят мутасаддилари иш тутуми шундай давом этаверса, демак бу борада вилоят энг олди ўринларни эгаллаб тураверади.\nПрезидент фармонини пеш қилиб, ер бўйича ноқонуний қарор чиқарган Зангиота туман ҳокимига нега чора кўрилмади? Тошкент вилояти ҳокимлиги эса бу муаммога кўз юмиб келмоқда...\nЙиллар давомида Назарбек қишлоқ фуқаролар йиғини ҳудудидаги 5 та маҳалланинг 12 минг нафар аҳолиси мактаб ва боғчасиз қийналади. Болалар катта трасса ва хавфли йўллардан ўтиб узоқ йўллардан мактабга қатнашга мажбур бўлмоқда. Афсуски, мактаб ўқувчилари орасида бахтсиз ҳодисалар ҳам содир бўлган. Аммо, Тошкент вилояти ва Зангиота тумани ҳокимлари аҳолининг мактаб ва боғча сўраб қилаётган мурожаатларини инобатга олаётгани йўқ.\nТуман ҳокимининг найрангими бу?\nЗангиота тумани, Назарбек ҚФЙ, “Форобий” маҳалласида Президентнинг "Беш ташаббус" лойиҳаси асосида тадбиркорга кутубхона ва мактаб қуриш учун ажратиб берилган ерга замонавий турар жойлар қурилмоқда. Зангиота туман ҳокимлигининг Президент фармони билан ишлатган найранги бу ишларни гўёки қонунан бажарилишига йўл очиб берган.\nРеспублика прокуратураси жавобига кўра ноқонуний қарор чиқарган Зангиота тумани ҳокими 15 минг нафар аҳолини мактаб ва боғчасиз қолдирган. Назарбек ҳудудига кирувчи 4 та маҳалла – Форобий, Назарбек, Қиргузар ва Аҳилобод, қўшни Найман МФЙда жами 12000 нафардан зиёд аҳоли яшайди, шундан 2876 нафари мактаб ўқувчилари, 2374 нафари эса 7 ёшгача болалар, 1101 нафар боғча ёшидаги болаларни ташкил этади. Улар ҳозиргача мактаб ва боғчасиз яшаб келмоқда.\nЭнг қизиғи туман ҳокимининг қарори Ўзбекистон Бош прокуратураси ва Зангиота туман прокуратураси томонидан амалдаги қонунчиликка зид экани кўрсатилиб, протест киритилган бўлса-да, тадбиркорлар қурилиш ишларини бемалол давом эттирмоқда.\nОқибатда тадбиркор 2.21 га. ернинг 90 фоиз қисмига замонавий турар жой ва 100 ўринлик боғча ва 200 ўринлик мактаб қуришни бошлаб юборган. Мактаб, боғча, кутубхона қуришни ваъда бериб ернинг асосий қисмига замонавий турар жой қураётган тадбиркор устидан норози бўлган фуқаролар бугун додини қаерга айтишни билмай ҳайрон.\nМаҳалла фуқаролари мазкур масала юзасидан давлатимиздаги деярли барча инстанцияларга (президент қабулхонаси, Тошкент вилояти ҳокимлиги, Бош прокуратура, қурилиш вазирлиги, адлия вазирлиги, коррупцияга қарши кураш агентлиги) мурожаат қилган. Шунга қарамай муаммо ҳал бўлган эмас.\nУшбу масала юзасидан rost24.uz сайти 2 ойдан буён Зангиота туман ҳокимлигига мурожаат қилиб келади. Бу орада ерни ноқонуний ўзлаштирган тадбиркорлар эса қурилиш ишларини бошлаб юборган.\n“Зангиота туман ҳокимлиги ва Миллий гвардия болаларни алдади”,\n“Тадбиркорлар” табиатнинг табиий ўзанларига ҳам таҳдид қилмоқда",\n“Қўмита раиси ва туман ҳокимлигини эплолмаган Даврон Ҳидоятов Тошкент вилоятида ҳокимлик қилмоқда” номли мақолалар сайтимизда эълон қилинган эди.\nТег: Зангиота мурожаат Тошкент вилояти\nButun respublika bo'yicha shu holat.\nБешта изоҳ езилибди, нега кўринмайди, ёки Сизлар хам .......\nNega endi faqat Toshkent viloyati? Bunaqa bogʻcha maktabi uzoq 1000 lab qishloqlar bor. Nega boshqalari yoʻq. Taxmin: 1. bu qishloq muxbirning oʻzining qishlogʻi. 2. Muxbirga iltimos boʻlgan. 3. .... 4....\nAxir maktab, bolalar bog'chasi, kutubxona masjidday muqaddas joyku, ha nonko'rlar, nonko'rlar-a.\nБуланинг хар кандай конунга куйиб куйгани бор, чунки "ош худо, нон пайгамбар".


Чемпионлар Лигаси 1/8 финали дастлабки ўйинларининг энг чиройли гол аниқланди\nУЕФА расмий сайтида овоз бериш йўли орқали Чемпионлар Лигаси 1/8 финали дастлабки баҳсларининг энг чиройли голи аниқланди. Натижаларга кўра,\n«Боруссия» Д ҳужумчиси Эрлинг Ҳоланднинг «ПСЖ» дарвозасига киритган иккинчи тўпи 1-ўринни эгаллади.\nШунингдек, даъвогарлар қаторида «Аталанта» футболчилари Йосип Иличич ва Ремо Фройлернинг «Валенсия» билан ўйинда урган голлари, «Наполи» ҳужумчиси Дрис Мертенснинг «Барселона» дарвозасига киритган тўпи ҳам бор эди.\nМаълумот учун, 19 ёшли Ҳоланд «Боруссия»га қишки трансферлар ойнасида «Зальцбург»дан кўчиб ўтди. Норвегиялик ҳужумчи бу мавсумда ЕЧЛда 10та тўп киритган.